2 1. ΕΙΣΑΓΩΓΗ Το Κέντρο Επαγγελματικής Κατάρτισης του Εθνικού και Καποδιστριακού Πανεπιστημίου Αθηνών σας καλωσορίζει στο Πρόγραμμα Συμπληρωματικής εξ Αποστάσεως Εκπαίδευσης και συγκεκριμένα στο εκπαιδευτικό αντικείμενο Ειδική Εκπαίδευση: Διαταραχές Λόγου και Κοινωνικής Προσαρμογής το οποίο υλοποιείται σε συνεργασία με το Πανεπιστήμιο Λευκωσίας και αποδίδει 21 πιστωτικές μονάδες ECTS σε όσους το ολοκληρώσουν επιτυχώς. Η ανάγκη συνεχούς επιμόρφωσης και πιστοποίησης επαγγελματικών δεξιοτήτων οδήγησε το Κ.Ε.Κ. του Εθνικού και Καποδιστριακού Πανεπιστημίου Αθηνών και το Πανεπιστήμιο Λευκωσίας στο σχεδιασμό των πρωτοποριακών αυτών Προγραμμάτων Κατάρτισης, με γνώμονα τη διασύνδεση της θεωρητικής με την πρακτική γνώση, αναπτύσσοντας κυρίως, την εφαρμοσμένη διάσταση των επιστημών στα αντίστοιχα επαγγελματικά πεδία. Η ανάπτυξη των προγραμμάτων στηρίχτηκε κυρίως: στην εμπειρία του Ε.Κ.Π.Α. και του Πανεπιστημίου Λευκωσίας σε Προγραμμάτων εξ Αποστάσεως Συμπληρωματικής Εκπαίδευσης, στη γνώση των καθηγητών του, αλλά και καθηγητών άλλων Εκπαιδευτικών Ιδρυμάτων, στην πρακτική εμπειρία ειδικευμένων επιστημόνων διεθνούς κύρους, στην άρτια και σύγχρονη υλικοτεχνική υποδομή του Ιδρύματος. Στη συνέχεια, σας παρουσιάζουμε αναλυτικά το πρόγραμμα σπουδών για το εκπαιδευτικό αντικείμενο Ειδική Εκπαίδευση: Διαταραχές Λόγου και Κοινωνικής Προσαρμογής, τις προϋποθέσεις συμμετοχής σας σε αυτό, καθώς και όλες τις λεπτομέρειες που πιστεύουμε ότι είναι χρήσιμες, για να έχετε μια ολοκληρωμένη εικόνα του προγράμματος. 2. ΔΙΑΠΙΣΤΕΥΣΕΙΣ: ΠΙΣΤΟΠΟΙΗΣΗ Ε.ΚΕ.ΠΙΣ. ΠΙΣΤΟΠΟΙΗΣΗ DQS DIN EN ISO 9001:2008 Πιστοποίηση Ε.ΚΕ.ΠΙΣ. Το ΚΕΚ του Εθνικού και Καποδιστριακού Πανεπιστημίου Αθηνών είναι πιστοποιημένο (Κ.Π ) από τον επίσημο εθνικό φορέα για την ανάπτυξη, εφαρμογή και παρακολούθηση του Εθνικού Συστήματος Πιστοποίησης της Συνεχιζόμενης Επαγγελματικής Κατάρτισης στην Ελλάδα (Ε.ΚΕ.ΠΙΣ.), από τον Οκτώβριο του Σε συνέχεια της πρώτης απόφασης πιστοποίησης, και σύμφωνα με τις προβλεπόμενες διαδικασίες σχετικά με την εφαρμογή του Συστήματος Παρακολούθησης και Αξιολόγησης, το ΚΕΚ λαμβάνει σε ετήσια βάση, Βεβαίωση Ανανέωσης Πιστοποίησης. Πιστοποίηση DQS DIN EN ISO 9001:2008 Το Πρόγραμμα Συμπληρωματικής εξ Αποστάσεως Εκπαίδευσης (e-learning) του ΚΕΚ του ΕΚΠΑ, από τον Ιούλιο του 2008, και μετά από σχετική αξιολόγησή του από τον Ελληνικό Οργανισμό Τυποποίησης (ΕΛ.Ο.Τ.), διαθέτει Πιστοποίηση Διαχείρισης Συστήματος Ποιότητας, σύμφωνα με το πρότυπο ΕΛΟΤ EN ISO 9001:2008. Από τoν Απρίλιο του 2012 διαθέτει Πιστοποίηση Διαχείρισης Συστήματος Ποιότητας από το Φορέα Πιστοποίησης DQS σύμφωνα με το πρότυπο DIN EN ISO 9001:2008. Η συγκεκριμένη πιστοποίηση τεκμηριώνει με αντικειμενικό τρόπο την ικανότητα του Οργανισμού να παρέχει εκπαιδευτικά προγράμματα με συνέπεια, διασφαλίζοντας συγχρόνως, την ικανοποίηση των απαιτήσεων του\n3 καταρτιζόμενου. Παράλληλα, η εφαρμογή του συστήματος, μεριμνά για την τήρηση επιμέρους διεργασιών που εξασφαλίζουν τη διαρκή βελτίωσή του, καθώς και τη συμμόρφωσή του σύμφωνα με τις απαιτήσεις του τελικού αποδέκτη των παρεχομένων υπηρεσιών εκπαίδευσης. 3. ΣΚΟΠΟΣ ΤΟΥ ΠΡΟΓΡΑΜΜΑΤΟΣ Η εκπαίδευση, ως θεσμός, είναι καθολικός και ενιαίος. Η οποιαδήποτε διαφοροποίησή του μπορεί να είναι ποσοτική και ποιοτική ή ταυτόχρονα και τα δυο. Οι διαφοροποιήσεις του άρα κατ αντιστοιχία και οι προσαρμογές του - οφείλουν να λαμβάνουν συνολικά υπ' όψη, τις ιδιαιτερότητες των παιδιών και να προσαρμόζονται σ' αυτές. Διατηρώντας όμως πάντα την βασική, κεντρική, στοχοθεσία της εκπαίδευσης που είναι η ολόπλευρη βελτίωση των χαρακτηριστικών των παιδιών, σε συνάρτηση με τις δυνατότητές τους. Από την άλλη ο μεγάλος αριθμός των χαρακτηριστικών και των δυνατοτήτων που παρουσιάζει κάθε μειονεξία και αναπηρία, καθιστά αδύνατη την συνολική περιγραφή των παιδαγωγικών απαιτήσεων για την επίτευξη των στόχων της προσαρμοσμένης εκπαίδευσης. Σκοπός του προγράμματος είναι η παρουσίαση των υποστηρικτικών δομών και της συμβουλευτικής για τα παιδιά με Διαταραχές Λόγου, Ομιλίας και Συμπεριφοράς. Όλοι οι άνθρωποι μαθαίνουν με διαφορετικούς τρόπους, ρυθμούς και στο επίπεδο των δυνατοτήτων τους. Άρα και τα παιδιά. Από τη στιγμή που αποδεχόμαστε την πιο πάνω θέση είναι σαφές πως κάθε παιδί μπορεί να φτάσει στη μάθηση, «φύσει και θέσει». Αυτό σημαίνει πως όσο πιο επιβοηθητικό, άρα παρεμβατικό και όχι διαφοροποιητικό, είναι το περιβάλλον ενός παιδιού, τόσο μεγαλύτερες είναι οι πιθανότητες να μάθει. Στο εκπαιδευτικό πρόγραμμα ασχολούμαστε κυρίως με τις πιο συχνές μορφές δυσκολιών που συναντάει κανείς στην εκπαιδευτική πραγματικότητα. 4. ΚΑΤΗΓΟΡΙΕΣ ΥΠΟΨΗΦΙΩΝ ΠΟΥ ΓΙΝΟΝΤΑΙ ΔΕΚΤΟΙ ΣΤΟ ΠΡΟΓΡΑΜΜΑ - ΤΡΟΠΟΣ EΝΤΑΞΗΣ Η έναρξη του Προγράμματος γίνεται με δημόσια αναγγελία (τόσο στον Τύπο, όσο και στο Διαδίκτυο), όπου καθορίζονται οι διαδικασίες που απαιτούνται για την ένταξη του ενδιαφερόμενου στο Πρόγραμμα. Αίτηση συμμετοχής μπορούν να υποβάλλουν: απόφοιτοι ΑΕΙ και ΑΤΕΙ της ημεδαπής και της αλλοδαπής απόφοιτοι δευτεροβάθμιας εκπαίδευσης με συναφή στο αντικείμενο εργασιακή εμπειρία Λόγω του περιορισμένου αριθμού των θέσεων συμμετοχής, θα τηρηθούν αυστηρά τα παρακάτω κριτήρια επιλογής υποψηφίων. Κριτήρια Επιλογής Υποψηφίων Βαθμός πτυχίου ή Απολυτηρίου Λυκείου Επίπεδο γνώσης της αγγλικής γλώσσας Επιπρόσθετές γνώσεις και ικανότητες (γνώσεις Η/Υ, συμμετοχή σε σεμινάρια, εργασιακή εμπειρία) Η αίτηση συμμετοχής υποβάλλεται ηλεκτρονικά, μέσω της ιστοσελίδας Η αποδοχή ή η απόρριψή της αίτησης συμμετοχής ανακοινώνεται στον υποψήφιο εκπαιδευόμενο ατομικά μέσω ηλεκτρονικού ταχυδρομείου.\n4 5. ΤΟ ΧΟΡΗΓΟΥΜΕΝΟ ΠΙΣΤΟΠΟΙΗΤΙΚΟ Η επιτυχής ολοκλήρωση των 41 διδακτικών ενοτήτων που περιλαμβάνει το συγκεκριμένο πρόγραμμα, οδηγεί στη χορήγηση Πιστοποιητικού Επιμόρφωσης στο γνωστικό αντικείμενο «Ειδική Εκπαίδευση: Διαταραχές Λόγου και Κοινωνικής Προσαρμογής». Το πρόγραμμα αποδίδει 21 πιστωτικές μονάδες ECTS (European Credit Transfer System) στους εκπαιδευόμενους που θα τα ολοκληρώσουν επιτυχώς. Συγκεκριμένα το Πανεπιστήμιο Λευκωσίας αναγνωρίζει στους αποφοίτους του συγκεκριμένου προγράμματος τη δυνατότητα απαλλαγής μέχρι και σε τρία μαθήματα συναφούς περιεχομένου σε σχετικά προπτυχιακά ή μεταπτυχιακά προγράμματά του. 6. ΧΡΟΝΙΚΗ ΔΙΑΡΚΕΙΑ ΚΑΙ ΚΟΣΤΟΣ ΦΟΙΤΗΣΗΣ Η χρονική διάρκεια του Προγράμματος είναι έξι (6) μήνες, ενώ ο απαιτούμενος χρόνος διδασκαλίας εκτιμάται στις 205 ώρες. Η οργάνωση της δομής του προγράμματος εξ Αποστάσεως Εκπαίδευσης βασίζεται σε επίπεδο θεματικών ενοτήτων. Η εκτίμηση του απαιτούμενου χρόνου διδασκαλίας αποσκοπεί στην διευκόλυνση των ενδιαφερομένων αναφορικά με τον υπολογισμό του χρόνου ενασχόλησής τους με το εκπαιδευτικό πρόγραμμα. Προκύπτει δε, από τον συνολικό αριθμό των διδακτικών ενοτήτων του εκπαιδευτικού υλικού, επί την αναγωγή των απαιτούμενων ωρών διδασκαλίας του σε ώρες δια ζώσης διάλεξης (ανάλογα με τον γνωστικό όγκο και τον βαθμό δυσκολίας του), ανά διδακτική ενότητα. Τα παραπάνω βασίζονται σε εκτιμώμενα στοιχεία, ενώ, όπως είναι ευνόητο, η τελική εκτίμηση του χρόνου ενασχόλησης του εκπαιδευομένου, υπόκειται σε υποκειμενικά στοιχεία, όπως για παράδειγμα το προηγούμενο γνωστικό του επίπεδο και η προσωπική ικανότητα αφομοίωσης γνώσεων. Το συνολικό κόστος φοίτησης είναι ευρώ. Τα δίδακτρα καταβάλλονται σε τραπεζικό λογαριασμό και εκδίδεται απόδειξη είσπραξης στα στοιχεία του μετέχοντα. 7. ΠΡΟΑΠΑΙΤΟΥΜΕΝΑ Τα προαπαιτούμενα για την παρακολούθηση του Προγράμματος από τους εκπαιδευόμενους είναι: Πρόσβαση στο Διαδίκτυο Κατοχή προσωπικού Βασικές γνώσεις χειρισμού ηλεκτρονικών υπολογιστών 8. ΔΟΜΗ ΚΑΙ ΤΡΟΠΟΣ ΠΑΡΟΥΣΙΑΣΗΣ ΘΕΜΑΤΙΚΩΝ ΕΝΟΤΗΤΩΝ Το περιεχόμενο της κάθε θεματικής ενότητας, ανάλογα με το εκπαιδευτικό αντικείμενο, μπορεί να περιλαμβάνει: Θεωρία εμπλουτισμένη με εικόνες και links Παραδείγματα - Υποδειγματικές Ασκήσεις Μελέτες Περίπτωσης Σχήματα-Διαγράμματα-Πίνακες Πρόσθετη Βιβλιογραφία και Δικτυογραφία Βιντεοπαρουσιάσεις\n5 Μαγνητοσκοπημένες Διαλέξεις Ασκήσεις Αυτοαξιολόγησης Links σε Εξωτερικές Ιστοσελίδες Πρόσθετα Αρχεία pdf - excel - powerpoint Μέσω του συγκεκριμένου τρόπου παρουσίασης των θεματικών ενοτήτων επιτυγχάνεται η εμπέδωση της θεωρίας με έναν πιο εποικοδομητικό τρόπο απ ότι σε ένα παραδοσιακού τύπου έντυπο. Παράλληλα, η δομή των μαθημάτων είναι διαμορφωμένη, έτσι ώστε το εκπαιδευτικό υλικό να: καθοδηγεί το σπουδαστή στη μελέτη του, προάγει την αλληλεπίδραση του σπουδαστή με το μαθησιακό υλικό, επεξηγεί δύσκολα σημεία και έννοιες, αξιολογεί και ενημερώνει το σπουδαστή για την πρόοδο του, εξειδικεύει τις θεωρητικές γνώσεις με τη χρήση πρακτικών εφαρμογών. 9. ΤΡΟΠΟΣ ΔΙΕΞΑΓΩΓΗΣ ΤΟΥ ΠΡΟΓΡΑΜΜΑΤΟΣ Η διδασκαλία στα προγράμματα εξ αποστάσεως εκπαίδευσης του ΚΕΚ διεξάγεται μέσω του διαδικτύου, προσφέροντας στον εκπαιδευόμενο «αυτονομία», δηλαδή δυνατότητα μελέτης ανεξαρτήτως περιοριστικών παραγόντων, όπως η υποχρέωση της φυσικής του παρουσίας σε συγκεκριμένο χώρο και χρόνο. Το εκπαιδευτικό υλικό του προγράμματος διατίθεται σταδιακά, ανά διδακτική ενότητα, μέσω ειδικά διαμορφωμένων ηλεκτρονικών τάξεων. Κατά την εξέλιξη κάθε θεματικής ενότητας αναρτώνται σε σχετικό link οι απαραίτητες για την ομαλή διεξαγωγή της εκπαιδευτικής διαδικασίας ανακοινώσεις, όπως: Το Χρονοδιάγραμμα υποβολής των ασκήσεων το οποίο περιλαμβάνει τις ημερομηνίες διάθεσης των ενοτήτων και τις προθεσμίες υποβολής των αντίστοιχων tests, Ο Οδηγός Μελέτης ανά Διδακτική Ενότητα που στοχεύει στην διευκόλυνση της οργάνωσης της μελέτης του εκπαιδευόμενου, Η Τελική Εργασία η οποία διατίθεται κατά την ολοκλήρωση της θεματικής ενότητας (εφόσον το απαιτεί η φύση του μαθήματος) και αφορά το σύνολο της διδακτέας ύλης. Ο εκπαιδευόμενος, αφού ολοκληρώσει τη μελέτη της εκάστοτε διδακτικής ενότητας, καλείται να υποβάλει ηλεκτρονικά, το αντίστοιχο τεστ. Τα τεστ περιλαμβάνουν ερωτήσεις αντιστοίχισης ορθών απαντήσεων, πολλαπλής επιλογής, αληθούς/ψευδούς δήλωσης, ή upload, όπου ο εκπαιδευόμενος θα πρέπει να διατυπώσει και να επισυνάψει την απάντησή του. Παράλληλα, παρέχεται πλήρης εκπαιδευτική υποστήριξη δεδομένου ότι ο εκπαιδευόμενος μπορεί να απευθύνεται ηλεκτρονικά (για το διάστημα που διαρκεί το εκάστοτε μάθημα) στον ορισμένο εκπαιδευτή του, μέσω ενσωματωμένου στην πλατφόρμα ηλεκτρονικού συστήματος επικοινωνίας, για την άμεση επίλυση αποριών σχετιζόμενων με τις θεματικές ενότητες και τις ασκήσεις αξιολόγησης. Τέλος, το εκπαιδευτικό υλικό παρέχεται και σε ηλεκτρονική μορφή (e-book), προκειμένου να διευκολυνθούν οι εκπαιδευόμενοι σε περιπτώσεις που προτιμούν την έντυπη έκδοσή του. 10. ΕΠΙΣΤΗΜΟΝΙΚΟ ΓΡΑΦΕΙΟ ΥΠΟΣΤΗΡΙΞΗΣ (HELP DESK) Μέσω του ενσωματωμένου στην εκπαιδευτική πλατφόρμα συστήματος επικοινωνίας, ο εκπαιδευόμενος έχει επίσης τη δυνατότητα να απευθυνθεί στην Διοικητική ή Τεχνική Υποστήριξη του προγράμματος, ανάλογα με τη φύση του ζητήματος που τον απασχολεί.\n6 11. ΤΡΟΠΟΣ ΕΞΕΤΑΣΗΣ ΚΑΙ ΒΑΘΜΟΛΟΓΗΣΗΣ Σε κάθε διδακτική ενότητα ο εκπαιδευόμενος θα πρέπει να επιλύει και να υποβάλλει ηλεκτρονικά το αντίστοιχο τεστ, τηρώντας το χρονοδιάγραμμα που έχει δοθεί από τον εκπαιδευτή του. Η βαθμολογία προηγούμενων διδακτικών ενοτήτων ανακοινώνεται στον εκπαιδευόμενο πριν την προθεσμία υποβολής του τεστ της επόμενης ενότητας. Η κλίμακα βαθμολογίας κυμαίνεται από 0 έως 100%. Συνολικά, η βαθμολογία κάθε θεματικής ενότητας προκύπτει κατά το 60% από τις ασκήσεις αξιολόγησης και κατά το υπόλοιπο 40% από την τελική εργασία, η οποία εκπονείται στο τέλος του συγκεκριμένου μαθήματος και εφόσον το απαιτεί η φύση αυτού. Η χορήγηση του Πιστοποιητικού Επιμόρφωσης πραγματοποιείται, όταν ο εκπαιδευόμενος λάβει σε όλα τα μαθήματα βαθμό μεγαλύτερο ή ίσο του 50%. Σε περίπτωση που η συνολική βαθμολογία ενός ή περισσοτέρων μαθημάτων δεν ξεπερνά το 50%, ο εκπαιδευόμενος έχει τη δυνατότητα επανεξέτασης των μαθημάτων αυτών μετά την ολοκλήρωση της εκπαιδευτικής διαδικασίας του προγράμματος. Η βαθμολογία που θα συγκεντρώσει κατά τη διαδικασία επανεξέτασής του είναι και η οριστική για τα εν λόγω μαθήματα, με την προϋπόθεση ότι ξεπερνά εκείνη που συγκέντρωσε κατά την κανονική διάρκεια της εκπαιδευτικής διαδικασίας. Σε διαφορετική περίπτωση διατηρείται η αρχική βαθμολογία. 12. ΛΟΙΠΕΣ ΥΠΟΧΡΕΩΣΕΙΣ ΕΚΠΑΙΔΕΥΟΜΕΝΩΝ - ΠΡΟΫΠΟΘΕΣΕΙΣ ΧΟΡΗΓΗΣΗΣ ΠΙΣΤΟΠΟΙΗΤΙΚΟΥ Πέρα από την επιτυχή ολοκλήρωση του προγράμματος για τη χορήγηση του Πιστοποιητικού απαιτούνται τα εξής: Συμμετοχή του εκπαιδευόμενου στη διαδικασία Δειγματοληπτικού Ελέγχου Ταυτοποίησης Η διαδικασία Δειγματοληπτικού Ελέγχου Ταυτοποίησης Εκπαιδευόμενου στοχεύει στη διασφάλιση της ποιότητας των παρεχομένων εκπαιδευτικών υπηρεσιών. Συγκεκριμένα, εξουσιοδοτημένο στέλεχος του ΚΕΚ, επικοινωνεί τηλεφωνικώς με ένα τυχαίο δείγμα εκπαιδευόμενων, προκειμένου να διαπιστωθεί εάν συμμετείχαν στις εκπαιδευτικές διαδικασίες του προγράμματος, εάν αντιμετώπισαν προβλήματα σε σχέση με το εκπαιδευτικό υλικό, την επικοινωνία με τον ορισμένο εκπαιδευτή τους, καθώς και με τη γενικότερη μαθησιακή διαδικασία. Η τηλεφωνική επικοινωνία διεξάγεται με την ολοκλήρωση του εκάστοτε προγράμματος, ενώ η μέση χρονική διάρκειά της συγκεκριμένης διαδικασίας είναι περίπου 2-3 λεπτά. Σε περίπτωση μη συμμετοχής του εκπαιδευόμενου στη διαδικασία Δειγματοληπτικού Ελέγχου Ταυτοποίησης, εφόσον κληθεί, ή μη ταυτοποίησής του κατά τη διεξαγωγή της, δεν χορηγείται το πιστοποιητικό σπουδών, ακόμα και αν έχει ολοκληρώσει επιτυχώς την εξ αποστάσεως εκπαιδευτική διαδικασία. Συμμετοχή του εκπαιδευόμενου στη διαδικασία Δειγματοληπτικού Ελέγχου Εγγράφων Ο δειγματοληπτικός έλεγχος εγγράφων διασφαλίζει την εγκυρότητα των στοιχείων που έχει δηλώσει ο εκπαιδευόμενος στην αίτηση συμμετοχής του στο Πρόγραμμα και βάσει των οποίων έχει αξιολογηθεί και εγκριθεί η αίτηση συμμετοχής του σε αυτό. Κατά τη διάρκεια ή μετά το πέρας του προγράμματος, πραγματοποιείται δειγματοληπτικός έλεγχος εγγράφων από τη Γραμματεία. Ο εκπαιδευόμενος θα πρέπει να είναι σε θέση να προσκομίσει τα απαραίτητα δικαιολογητικά τα οποία πιστοποιούν τα στοιχεία που έχει δηλώσει στην αίτηση συμμετοχής (Αντίγραφο Πτυχίου, Αντίγραφο Απολυτήριου Λυκείου, Βεβαίωση Εργασιακής Εμπειρίας, Γνώση Ξένων Γλωσσών κ.τ.λ).\n7 Σε περίπτωση μη συμμετοχής του εκπαιδευόμενου στη διαδικασία Δειγματοληπτικού Ελέγχου Εγγράφων, εφόσον κληθεί, ή μη ύπαρξης των δικαιολογητικών αυτών, δεν χορηγείται το πιστοποιητικό σπουδών, ακόμα και αν έχει ολοκληρώσει επιτυχώς την εξ αποστάσεως εκπαιδευτική διαδικασία. Αποπληρωμή του συνόλου των διδάκτρων Ο εκπαιδευόμενος θα πρέπει να μην έχει οικονομικής φύσεως εκκρεμότητες. Σε περίπτωση που υπάρχουν τέτοιες, το πιστοποιητικό σπουδών διατηρείται στο αρχείο της Γραμματείας, μέχρι την ενημέρωση της για τη διευθέτηση της εκκρεμότητας. Προαιρετικά οι εκπαιδευόμενοι μπορούν να συμμετέχουν: στη διαδικασία αξιολόγησης προτεινόμενων εκπαιδευτικών αντικειμένων Η διαδικασία αξιολόγησης των προτεινόμενων εκπαιδευτικών αντικειμένων διεξάγεται ηλεκτρονικά μέσω ειδικά διαμορφωμένου συνδέσμου, όπου ο μετέχων μπορεί να δει σύντομη περιγραφή των εν λόγω προγραμμάτων, καθώς και να υποβάλλει ηλεκτρονικά τη φόρμα ταξινόμησής τους, με βάση το βαθμό προτίμησης που τους αποδίδει. Στοχεύει δε, στη μελέτη και τον σχεδιασμό ενεργειών, προς την κατεύθυνση της κάλυψης πραγματικών εκπαιδευτικών αναγκών, σύμφωνα με τη φιλοσοφία του Προγράμματος E-learning του ΕΚΠΑ. στη διαδικασία αξιολόγησης των παρεχόμενων υπηρεσιών και της αποτελεσματικότητας των εκπαιδευτικών προγραμμάτων Η διαδικασία αξιολόγησης των παρεχόμενων υπηρεσιών και της αποτελεσματικότητας των εκπαιδευτικών προγραμμάτων διεξάγεται ηλεκτρονικά από τον εκπαιδευόμενο μέσω ειδικά διαμορφωμένου συνδέσμου μετά την περάτωση της εκπαιδευτικής διαδικασίας. Στόχος της εν λόγω διαδικασίας αξιολόγησης είναι αφενός η βελτίωση της ποιότητας των υπηρεσιών που εμπλέκονται στη διενέργεια της μαθησιακής διαδικασίας και αφορούν την εκπαιδευτική, γραμματειακή και τεχνική υποστήριξη, και αφετέρου στη μελέτη και το σχεδιασμό ενεργειών προς την κατεύθυνση της διαρκούς αναβάθμισης του Προγράμματος e-learning του ΕΚΠΑ, μέσω της ανάπτυξης νέων εκπαιδευτικών εργαλείων για την αποτελεσματικότερη αφομοίωση των προσφερόμενων γνώσεων, καθώς και στη διασφάλιση της πρακτικής εφαρμογής αυτών, σε πραγματικές συνθήκες εργασίας. στη διαδικασία αξιολόγησης των εκπαιδευτών Μετά το τέλος κάθε μαθήματος, ο εκάστοτε εκπαιδευόμενος δύναται να εισέλθει σε συγκεκριμένο δικτυακό τόπο και να απαντάει ανώνυμα, σε ένα ειδικό ερωτηματολόγιο, βάσει του οποίου προκύπτουν χρήσιμα συμπεράσματα, σχετικά με το επίπεδο και την ποιότητα των εκπαιδευτικών υπηρεσιών που παρέχει ο εκπαιδευτής του εκάστοτε μαθήματος. 13. ΣΥΓΓΡΑΦΕΙΣ ΤΟΥ ΕΚΠΑΙΔΕΥΤΙΚΟΥ ΥΛΙΚΟΥ Οι συγγραφείς του εκπαιδευτικού υλικού είναι μέλη ΔΕΠ του Εθνικού και Καποδιστριακού Πανεπιστημίου Αθηνών και του Πανεπιστημίου Λευκωσίας ή και ειδικοί εμπειρογνώμονες με ιδιαίτερη συγγραφική καταξίωση, οι οποίοι κατέχουν πολύ βασικό ρόλο στην υλοποίηση του προγράμματος. Συγγράφουν τα βασικά κείμενα και αναλαμβάνουν την επιστημονική ευθύνη για την μετατροπή του εκπαιδευτικού υλικού σε e-learning μορφή. 14. Ο ΑΚΑΔΗΜΑΪΚΟΣ ΥΠΕΥΘΥΝΟΣ Ο Ακαδημαϊκός Υπεύθυνος του Προγράμματος είναι ο Καθηγητής Παιδαγωγικής, Βασίλειος Κουλαϊδής, ο\n8 οποίος έχει την ευθύνη για το σχεδιασμό, την υλοποίηση και την παρακολούθηση της ακαδημαϊκής διαδικασίας για το συγκεκριμένο πρόγραμμα. 15. ΠΩΣ ΔΙΑΜΟΡΦΩΝΕΤΑΙ Η ΎΛΗ ΤΟΥ ΠΡΟΓΡΑΜΜΑΤΟΣ ΜΑΘΗΜΑ 1: Κοινωνικές Δυσκολίες Παιδιων και Εφηβων Διδακτική Ενότητα 1: Παιδαγωγική ανηλίκων με δυσχέρειες κοινωνικής προσαρμογής Σκοπός της παρούσας διδακτικής ενότητας είναι η ανάδειξη της σπουδαιότητας των δυσχερειών κοινωνικής προσαρμογής στο σχολείο και της αντιμετώπισής τους ως αποκλίνουσα/ παρεκκλίνουσα συμπεριφορά παιδιών και εφήβων στο πλαίσιο της εκπαιδευτικής διαδικασίας. Συγκεκριμένα, αποσαφηνίζονται ορισμένοι όροι και δίδεται μια μεθοδολογία προσέγγισης των σχετικών θεμάτων στη σχολική τάξη. Διδακτική Ενότητα 2. Διδακτικό Περιβάλλον και Ένταξη Σκοπός της παρούσας διδακτικής ενότητας είναι η έμφαση σε παιδαγωγικές αρχές και διδακτικές προτεραιότητες αφενός, αφετέρου σε κατευθυντήριες κοινωνικο-εκπαιδευτικών εναλλακτικών και διορθωτικών παρεμβάσεων, με απώτερο στόχο την αποδοτικότερη διδασκαλία και τη σχολική άρα και κοινωνική ένταξη. Διδακτική Ενότητα 3. Ειδικές Παιδαγωγικές Μεθοδολογίες και Μαθητοκεντρική Διδασκαλία Σκοπός της παρούσας διδακτικής ενότητας είναι η παρουσίαση διδακτικών τρόπων προσέγγισης στο αντικείμενο της Ειδικής Αγωγής και Εκπαίδευσης. Περιγράφονται βιωματικές τεχνικές και τρόποι εκπαιδευτικής υποστήριξης στη διαχείριση γνωστικών, συναισθηματικών και κοινωνικών δυσκολιών στη σχολική τάξη. Τονίζεται η μεθοδολογία για μία μαθητοκεντρική διδασκαλία με έμφαση σε κοινωνικές δεξιότητες: συμμετοχή, επίλυση προβλήματος, λήψη απόφασης και ανάπτυξη αυτοπεποίθησης. Διδακτική Ενότητα 4. Εξατομικευμένες Διδακτικές Παρεμβάσεις Σκοπός της παρούσας διδακτικής ενότητας είναι η παράθεση και η παρουσίαση δεξιοτήτων διαμεσολάβησης και επικοινωνίας στη διαχείριση δυσκολιών μάθησης και κοινωνικής προσαρμογής. Επιπλέον, η συζήτηση περιστρέφεται γύρω από τη δομή, το σχεδιασμό και την εφαρμογή εξατομικευμένων διδακτικών παρεμβάσεων και προγραμμάτων παρέμβασης. Διδακτική Ενότητα 5. Παιδαγωγικές Πρακτικές Κοινωνικής Ένταξης Σκοπός της παρούσας διδακτικής ενότητας είναι η ανάδειξη της σπουδαιότητας στρατηγικών διαχείρισης και τροποποίησης της συμπεριφοράς. Ειδικότερα, γίνεται λόγος για στρατηγικές πρόληψης, συμπεριληπτικής εκπαίδευσης και προαγωγής της υγείας με απώτερο στόχο την κοινωνική ένταξη παιδιών και εφήβων. ΜΑΘΗΜΑ 2. Εννοιολογικός Καθορισμός των Διαταραχών Λόγου και Ομιλίας Διδακτική Ενότητα 1. Η Έννοια της Ομιλίας, του Λόγου, της Γλώσσας και της Επικοινωνίας - οι Κατηγορίες των διαταραχών Λόγου και Ομιλίας Σκοπός της διδακτικής ενότητας είναι να αναλυθεί το πεδίο της Λογοθεραπείας και η εξέλιξή της, καθώς και να περιγραφούν οι κατηγορίες των Διαταραχών λόγου και ομιλίας. Πραγματοποιείται αδρός εννοιολογικός καθορισμός κάθε κατηγορίας διαταραχών και δίνονται οι ορισμοί της γλώσσας, του λόγου, της ομιλίας και της επικοινωνίας. Αναλύεται το έργο του λογοθεραπευτή ως προς την αξιολόγηση και αντιμετώπιση των δυσκολιών στον λόγο και στην ομιλία.\n9 Διδακτική Ενότητα 2. Η γλωσσική εξέλιξη του φυσιολογικού παιδιού Σκοπός αυτής της διδακτικής ενότητας είναι να παρουσιαστεί η πορεία της γλωσσικής ανάπτυξης του φυσιολογικού παιδιού και να εξηγηθεί η σημασία της φυσιολογικής γλωσσικής εξέλιξης και ο ρόλος της στη διάγνωση και θεραπεία των διαταραχών λόγου και ομιλίας. Επίσης, σκοπός της διδακτικής ενότητας είναι να συζητηθούν τα επίπεδα της γλωσσικής εξέλιξης του φυσιολογικού παιδιού, η φωνητική εξέλιξη της γλώσσας, η εξέλιξη της γλωσσικής κατανόησης και της σημασίας των λέξεων, η εξέλιξη των λεκτικών μορφών και η εξέλιξη της πρότασης και της σύνδεσης των προτάσεων. Η κατανόηση των σταδίων και των μορφών που παίρνει η γλωσσική ανάπτυξη των φυσιολογικών παιδιών αποτελεί τη βάση στην κατανόηση των δυσκολιών και διαταραχών λόγου και ομιλίας. Διδακτική Ενότητα 3. Οι βασικές θεωρίες γλωσσικής ανάπτυξης Σκοπός της διδακτικής ενότητας είναι η παρουσίαση της θεραπευτικής αγωγής του λόγου και των βασικών θεωριών γλωσσικής ανάπτυξης των παιδιών. Εξετάζονται εναλλακτικοί όροι της επιστήμης της Λογοθεραπείας και διευκρινίζονται οι σημασίες τους. Περιγράφεται η Θεραπευτική αγωγή του λόγου ή Λογοθεραπεία και η προέλευσή της μέσω άλλων επιστημονικών κλάδων. Παρουσιάζεται αναλυτικά η ιστορία της Θεραπευτικής αγωγής του λόγου ή Λογοθεραπείας από την Αρχαία Ελλάδα και εξής. Δίνονται τα δεδομένα των κυριότερων ΜΑΘΗΜΑ 3. Αιτιολογία και Συμπτωματολογία των Διαταραχών Λόγου και Ομιλίας Διδακτική Ενότητα 1. Η αιτιολογία και ψυχοφυσιολογία των διαταραχών λόγου και ομιλίας Σκοπός της διδακτικής ενότητας είναι να αναλυθούν οι αιτίες των διαταραχών λόγου και ομιλίας και η ψυχοφυσιολογία των διαταραχών. Επίσης, αναλύονται οι γενικές αιτίες και η αιτιολογία ανά είδος διαταραχής, και τέλος δίνονται στοιχεία για τη φυσιολογία της γλώσσας και τα μοντέλα που ερμηνεύουν την κατάκτηση της γλώσσας και τις γλωσσικές διαταραχές. Διδακτική Ενότητα 2. Η συμπτωματολογία των διαταραχών λόγου και ομιλίας Σκοπός της διδακτικής ενότητας είναι να παρουσιαστούν τα χαρακτηριστικά της επιτυχούς επικοινωνίας και τα συμπτώματα των Διαταραχών λόγου και ομιλίας. Επιμέρους στόχοι είναι, να παρουσιαστούν οι προϋποθέσεις για την επικοινωνία, τα επίπεδα του λόγου και οι επικοινωνιακές δεξιότητες, ώστε να ερμηνευθούν τα χαρακτηριστικά των διαταραχών του λόγου. Σε ό,τι αφορά στη συμπτωματολογία στόχοι είναι να περιγραφούν τα γνωρίσματα κάθε διαταραχής. ΜΑΘΗΜΑ 4: Αξιολόγηση των Διαταραχών Λόγου και Ομιλίας Διδακτική Ενότητα 1. Αρχές και σκοποί αξιολόγησης των Διαταραχών λόγου και ομιλίας Σκοπός αυτής της διδακτικής ενότητας είναι να αναλυθεί η έννοια της αξιολόγησης των διαταραχών λόγου και ομιλίας και η διάκριση του όρου αυτού από την έννοια της διάγνωσης. Επίσης, σκοπός είναι να παρουσιαστούν οι αρχές που διέπουν τη διαδικασία αξιολόγησης και οι σκοποί της. Στη συνέχεια παρουσιάζεται η διαδικασία που ακολουθείται για την αξιολόγηση από την προετοιμασία, μέχρι τη διαπίστωση του προβλήματος. Σημαντική είναι και η ανάλυση των συστημάτων αξιολόγησης, ώστε να υπάρχει αντικειμενικότητα και συνολικότητα στη διαδικασία. Διδακτική Ενότητα 2. Μέθοδοι αξιολόγησης των Διαταραχών λόγου και ομιλίας Σκοπός αυτής της διδακτικής ενότητας είναι να αναλυθούν οι γλωσσικοί τομείς που χρήζουν αξιολόγησης,\n10 ο κώδικας αντικειμενικής εξέτασης των παιδιών και οι μέθοδοι αξιολόγησης των Διαταραχών λόγου και ομιλίας. Πιο συγκεκριμένα, περιγράφονται οι τομείς του λόγου, της ομιλίας, της ροής, της φωνής και της ακοής. Σε ό,τι αφορά στις μεθόδους αξιολόγησης αναλύονται τα τεστ ανίχνευσης, οι ψυχομετρικές δοκιμασίες, τα σταθμισμένα τεστ και οι μέθοδοι εναλλακτικής αξιολόγησης. Όλα τα παραπάνω εξετάζονται ως προς την έννοιά τους, τους σκοπούς τους και τη χρησιμότητά τους στη σφαιρική λογοθεραπευτική αξιολόγηση. Διδακτική Ενότητα 3. Είδη αξιολογικών διαδικασιών των Διαταραχών λόγου και ομιλίας Σκοπός αυτής της διδακτικής ενότητας είναι να αναλυθούν διεξοδικά οι κοινές διαδικασίες αξιολόγησης των Διαταραχών λόγου και ομιλίας και τα στοιχεία ενός πλήρους λογοπαθολογικού ιστορικού. Οι συνήθεις αξιολογικές διαδικασίες είναι, η λήψη λογοπαθολογικού ιστορικού, η στοματοπροσωπική εξέταση, ο ακουολογικός έλεγχος, η αξιολόγηση της ταχύτητας παραγωγής διαδοχοκινητικών συλλαβών, η απόκτηση δείγματος λόγου-ομιλίας-φωνής και η ανάγνωση κειμένου. Σε ό,τι αφορά στο λογοπαθολογικό ιστορικό, που είναι το πρώτο και σημαντικότερο βήμα στη διαγνωστική διαδικασία, αυτό διέπεται από κάποιους κανόνες και κριτήρια. Διδακτική Ενότητα 4. Η σύνταξη της έκθεσης αξιολόγησης Σκοπός της διδακτικής ενότητας είναι να παρουσιαστεί η ερμηνεία της επίσημης αξιολόγησης των διαταραχών λόγου και ομιλίας, μέσω των ψυχολογικών θεωριών και να παρουσιαστούν τα στοιχεία που συνθέτουν την έκθεση αξιολόγησης. Επίσης, παρουσιάζεται η ψυχολογική σκοπιά της αξιολόγησης και τα χαρακτηριστικά και οι τομείς της αντικειμενικής αξιολόγησης. Τέλος, παρουσιάζονται οι αρχές και τα πεδία της έκθεσης αξιολόγησης. Διδακτική Ενότητα 5. Αξιολόγηση των αρθρωτικών και φωνολογικών διαταραχών Σκοπός της διδακτικής ενότητας είναι να περιγραφούν αναλυτικά οι αρθρωτικές και φωνολογικές διαταραχές και οι μέθοδοι και διαδικασίες που διέπουν την αξιολόγησή τους. Αναλύονται οι σκοποί της αξιολόγησης και τα είδη των αρθρωτικών και φωνολογικών διαταραχών. Επεξηγείται πώς οι κοινές αξιολογικές διαδικασίες εφαρμόζονται στην περίπτωση των αρθρωτικών και φωνολογικών διαταραχών. Προσφέρονται τα απαραίτητα στοιχεία για την άτυπη αξιολόγηση των αρθρωτικών και φωνολογικών διαταραχών. Τέλος, παρουσιάζονται τα δεδομένα της επίσημης αξιολόγησης των αρθρωτικών και φωνολογικών διαταραχών. Διδακτική Ενότητα 6. Αξιολόγηση των διαταραχών του λόγου Σκοπός της διδακτικής ενότητας είναι να παρουσιαστεί η περιγραφή και η λεπτομερής αξιολόγηση των διαταραχών λόγου. Στην ενότητα εξετάζεται η πλήρης περιγραφή των διαταραχών λόγου και οι δυσκολίες που εμφανίζουν τα παιδιά με γλωσσικές δυσκολίες, πραγματοποιείται η διάκριση μεταξύ αργοπορημένου λόγου και γλωσσικής διαταραχής, και παρουσιάζεται η περίπτωση των επίκτητων διαταραχών του λόγου. Τέλος, παρουσιάζονται αναλυτικά οι μέθοδοι και διαδικασίες αξιολόγησης των διαταραχών του λόγου. Διδακτική Ενότητα 7. Αξιολόγηση των διαταραχών ομιλίας Σκοπός της διδακτικής ενότητας είναι να παρουσιαστούν οι διαταραχές ομιλίας και οι μέθοδοι αξιολόγησής τους. Επίσης, επιχειρείται η κατανόηση της έννοιας του τραυλισμού, τα είδη του και η εκτίμηση του βαθμού σοβαρότητάς του. Στο ίδιο πλαίσιο, σκοπός είναι η περιγραφή των ειδικών δυσλαλιών. Σημαντικός σκοπός αυτής της διδακτικής ενότητας είναι, τέλος, η παρουσίαση των διαδικασιών αξιολόγησης των διαταραχών ομιλίας ανά περίπτωση. Διδακτική Ενότητα 8. Αξιολόγηση των διαταραχών ανάγνωσης και γραφής Σκοπός της διδακτικής ενότητας είναι να παρουσιαστούν οι διαταραχές ανάγνωσης και γραφής. Πιο συγκεκριμένα, παρουσιάζεται η αναγνωσιασθένεια και η ψευδοαναγνωσιασθένεια και οι διαταραχές γραφής. Εξηγούνται οι τεχνικές αξιολόγησης των διαταραχών ανάγνωσης και γραφής και οι μορφές τους.\n11 ΜΑΘΗΜΑ 5: ΤΕΧΝΙΚΕΣ ΠΑΡΕΜΒΑΣΗΣ ΤΩΝ ΔΙΑΤΑΡΑΧΩΝ ΛΟΓΟΥ ΚΑΙ ΟΜΙΛΙΑΣ Διδακτική ενότητα 1. Η Έννοια της θεραπείας των διαταραχών Λόγου και Ομιλίας Σκοπός της διδακτικής ενότητας είναι να παρουσιαστεί η έννοια της θεραπείας των Διαταραχών λόγου και ομιλίας, η ιατροπαιδαγωγική της διάσταση και οι γενικές αρχές που διέπουν τη θεραπεία των Διαταραχών αυτών. Επιμέρους στόχοι είναι η παρουσίαση των στόχων και των σταδίων της θεραπείας των Διαταραχών λόγου και ομιλίας, καθώς και οι γενικές αρχές που χαρακτηρίζουν τη λογοθεραπευτική παρέμβαση. Διδακτική ενότητα 2. Αντιμετώπιση των διαταραχών του Λόγου Σκοπός της διδακτικής ενότητας είναι να παρουσιαστεί η θεραπεία της αφασίας και του συνδρόμου του δεξιού ημισφαιρίου. Επίσης, αναλύεται η σημασία της διεπιστημονικής προσέγγισης στη θεραπευτική διαδικασία, οι μακροπρόθεσμοι στόχοι και οι βραχυχρόνιοι στόχοι με τις τεχνικές λογοθεραπευτικής παρέμβασης. Διδακτική ενότητα 3. Αντιμετώπιση των διαταραχών Ομιλίας Σκοπός της διδακτικής ενότητας είναι να περιγραφούν οι τεχνικές παρέμβασης των Διαταραχών ομιλίας. Αναλύονται οι στόχοι και οι τεχνικές θεραπείας του τραυλισμού. Επίσης, επεξηγούνται οι θεραπευτικές προσεγγίσεις των ειδικών δυσλαλιών και συγκεκριμένα οι προασκήσεις που απαιτούνται, οι τεχνικές και η διαδικασία αντιμετώπισής τους. Διδακτική ενότητα 4. Αντιμετώπιση των διαταραχών Ανάγνωσης και Γραφής Σκοπός της διδακτικής ενότητας είναι να παρουσιαστούν οι μέθοδοι αντιμετώπισης των διαταραχών ανάγνωσης και γραφής. Περιγράφεται η σχέση της ανάγνωσης με τη γραφή στην πορεία εκμάθησης. Επίσης, περιγράφεται η σχέση των διαταραχών ανάγνωσης και γραφής με τον λόγο και η σχέση των διαταραχών ανάγνωσης και γραφής με τη συμπεριφορά και το συναίσθημα. Αναλύονται οι δεξιότητες ανάγνωσης και γραφής ανά σχολική βαθμίδα, καθώς και η ανάγκη έγκαιρης παρέμβασης στην αντιμετώπιση των δυσκολιών ανάγνωσης και γραφής. Επιπλέον, παρουσιάζονται οι τεχνικές αντιμετώπισης των αναγνωστικών δυσκολιών, της γραφής, καθώς και οι ειδικές τεχνικές παρέμβασης στην αντιμετώπιση των δυσκολιών γραφής. ΜΑΘΗΜΑ 6. ΠΡΟΓΡΑΜΜΑΤΑ ΚΑΙ ΣΤΡΑΤΗΓΙΚΕΣ ΑΝΤΙΜΕΤΩΠΙΣΗΣ ΠΡΟΒΛΗΜΑΤΩΝ ΣΥΜΠΕΡΙΦΟΡΑΣ ΣΤΟ ΣΧΟΛΕΙΟ Διδακτική Ενότητα 1. Το Πρόγραμμα της Λειτουργικής Ανάλυσης της Συμπεριφοράς Με την ενότητα αυτή στοχεύουμε να ενημερωθεί γενικά ο αναγνώστης και ιδιαίτερα ο εκπαιδευτικός για το Πρόγραμμα της Λειτουργικής Ανάλυσης και Διαμόρφωσης της Συμπεριφοράς για την αντιμετώπιση προβλημάτων συμπεριφοράς. Θα γίνει μια σύντομη αναφορά στις θεωρητικές θέσεις, στα στάδια του προγράμματος και στα βασικά συστατικά στοιχεία αυτών των σταδίων. Διδακτική Ενότητα 2. Παράδειγμα Αντιμετώπισης ενός Εσωτερικευμένου Προβλήματος Συμπεριφοράς μιας Μαθήτριας με Κοινωνική Απόσυρση σύμφωνα με το Πρόγραμμα της Λειτουργικής Ανάλυσης και Διαμόρφωσης της Συμπεριφοράς Στην προηγούμενη ενότητα ο εκπαιδευτικός ενημερώθηκε θεωρητικά για τις θέσεις και τα συστατικά στοιχεία των σταδίων του προγράμματος της Λειτουργικής Ανάλυσης και Διαμόρφωσης Συμπεριφοράς. Στην παρούσα ενότητα καλείται να εφαρμόσει και να υλοποιήσει πρακτικά τα στάδια του προγράμματος σε ένα συγκεκριμένο παράδειγμα της Μαρίας μιας μαθήτριας με κοινωνική απόσυρση.\n12 Διδακτική Ενότητα 3. Η Χρήση των Γνωστικών-Συμπεριφοριστικών Στρατηγικών και Τεχνικών στην Αντιμετώπιση Προβλημάτων Συμπεριφοράς Σκοπός αυτής της ενότητας είναι να εξοικειώσει τον ενδιαφερόμενο αναγνώστη και ιδιαίτερα τον εκπαιδευτικό με μερικές αντιπροσωπευτικές τεχνικές και διαδικασίες, οι οποίες στηρίζονται θεωρητικά στις γνωσιακέςσυμπεριφοριστικές θέσεις και στοχεύουν να βοηθήσουν τα παιδιά και τους εφήβους να χειρίζονται και να ρυθμίζουν μόνοι τους τη συμπεριφορά τους χωρίς την εξωτερική βοήθεια (ετεροκαθοδήγηση) και να επιλύουν αυτόνομα (αυτοκαθοδήγηση) τα προβλήματα που παρουσιάζονται στη μαθησιακή διαδικασία και στην ψυχοκοινωνική συμπεριφορά τους. Διδακτική Ενότητα 4. Ανθρωπιστική Εκπαίδευση Σκοπός αυτής της ενότητας είναι να εξοικειώσει τον αναγνώστη και ιδιαίτερα τον εκπαιδευτικό με την ανθρωπιστική προσέγγιση στην εκπαίδευση και να τον πληροφορήσει για τη φιλοσοφία, τις θέσεις και τις έννοιες που χρησιμοποιούν ανθρωπιστές ψυχολόγοι και εκπαιδευτικοί. Διδακτική Ενότητα 5. Κοινωνική και Συναισθηματική Αγωγή Με την ενότητα αυτή στοχεύουμε να ενημερωθεί ο αναγνώστης και ιδιαίτερα ο εκπαιδευτικός για τη σημασία της κοινωνικής και συναισθηματικής αγωγής για την ολόπλευρη ανάπτυξη των παιδιών. Η ενότητα παρέχει γενικές στρατηγικές που μπορεί να αξιοποιήσει ο εκπαιδευτικός στο σχολείο, δίνοντας έμφαση στην ανάπτυξη της αυτοεκτίμησης, είτε μέσα από την εφαρμογή οργανωμένων προγραμμάτων είτε κατά την καθημερινή διδακτική διαδικασία. ΜΑΘΗΜΑ 7. ΓΕΝΙΚΑ ΠΕΡΙ ΠΡΟΣΑΡΜΟΣΜΕΝΗΣ ΚΑΙ ΕΙΔΙΚΉΣ ΕΚΠΑΙΔΕΥΣΗΣ Διδακτική Ενότητα 1. Προσαρμοσμένη Ειδική Εκπαίδευση Σκοπός της διδακτικής ενότητας είναι να εξοικειώσει τους μαθητευόμενους με τις μειονεξίες και τις αναπηρίες κάποιων παιδιών και τις ειδικές εκπαιδευτικές ανάγκες που απαιτούνται για μια ισότιμη και ισόνομη μεταχείρισή τους από τον θεσμό της εκπαίδευσης. Θα επιχειρηθεί μια προσέγγιση διαφόρων μορφών μειονεξιών και αναπηριών καθώς και οι απαιτούμενες εκπαιδευτικές προσεγγίσεις για την εκπαίδευση αυτών των παιδιών στο πλαίσιο της βασικών αρχών της Συνεκπαίδευσης. Οι επί μέρους σκοποί και στόχοι συνίστανται: Να μπορεί μαθητευόμενος να προσεγγίσει, κατανοήσει και να κάνει ευχερή χρήση των διάφορων όρων για καλύτερη εξοικείωση και λειτουργία σ αυτή τη γνωστική περιοχή. Να εντοπίσει τις διάφορες βασικές περιπτώσεις και κυρίως να διαχωρίζει τη μειονεξία από την αναπηρία. Να μπορεί να προσεγγίζει τις μεθόδους μελέτης και έρευνας περιπτώσεων που ομαδοποιούνται στις διάφορες κατηγορίες. Να εντοπίζει το θεωρητικό πλαίσιο αναφοράς και στήριξης κάθε περίπτωσης Προσαρμοσμένης - Ειδικής Εκπαίδευσης με ειδική έμφαση στα σύγχρονα ρεύματα και καινοτομίες. Να αντιληφθεί βιωματικά τον διεπιστημονικό χαρακτήρα της Προσαρμοσμένης - Ειδικής Εκπαίδευσης και την αναγκαιότητά της με τη μορφή της Συνεκπαίδευσης. Να μπορεί να επισημάνει τα βασικά ελλείμματα των παιδιών σε βασικούς λειτουργικούς τομείς η νοητική ικανότητα, η επικοινωνιακή ικανότητα, οι κινητικές δεξιότητες, η φυσική κατάσταση, η προφορική και γραπτή ομιλία, η μαθησιακή λειτουργία, η συναισθηματική κατάσταση, η συμπεριφορά, πολιτισμική διαφοροποίηση,\n13 η γλωσσική ετερότητα. Διδακτική Ενότητα 2. Μορφές Κατηγορίες Ειδικών Εκαπαιδευτικών Αναγκών Σκοπός της διδακτικής ενότητας είναι να εξοικειώσει τους μαθητευόμενους με τη ύπαρξη και την κοινωνική και εκπαιδευτική λειτουργία των ατόμων με μειονεξίες και αναπηρίες. Αυτά που μέχρι και σήμερα πολλοί ονομάζουν άτομα με ειδικές ανάγκες. Τα άτομα με μειονεξίες και αναπηρίες πληθυσμιακά και κοινωνικά αποτελούν μια μειονότητα με μειωμένη κοινωνική ισχύ. Για πολλά χρόνια παρέμειναν στο περιθώριο χωρίς να μπορούν να ασκήσουν ουσιαστική πίεση στις ομάδες λήψης των πολιτικών αποφάσεων. Από την άλλη η επικρατούσα ιδεολογία και νοοτροπία τα εμπόδιζε από του να μπορούν ν αποφασίσουν τα ίδια για θέματα που τα αφορούσαν. Αδιάψευστη απόδειξη όλων των παραπάνω αποτελεί η ιστορική εξέλιξη της σχέσης της κοινωνίας, σε παγκόσμιο επίπεδο, με τα άτομα με μειονεξίες και αναπηρίες. Οι οποιεσδήποτε αποφάσεις σε συνολικό επίπεδο είχαν ως σημείο εκκίνησης και πεδίο αναφοράς τις οικονομικές, ψυχολογικές και ευρύτερες κοινωνικές παραμέτρους που εξέφραζαν και εμπέδωναν την εκάστοτε κυρίαρχη ιδεολογία. Ακόμη και οι τάσεις της Παιδαγωγικής Επιστήμης αποδεικνύουν αυτήν την πραγματικότητα. Σήμερα μετά από πολλούς αγώνες έχει γίνει αποδεκτό ότι η παρεμπόδιση οποιασδήποτε κοινωνικής δράσης, που κατατάσσεται μεταξύ εκείνων που χαρακτηρίζονται ως κοινωνικά νόμιμες άρα συμπεριλαμβανομένης και της εκπαίδευσης - αποτελεί παραβίαση των φυσικών και πολιτικών δικαιωμάτων αυτού που την υφίσταται. Στην περίπτωση των ΑμΜΑ συμβαίνει το εξής παράδοξο. Ενώ η κοινωνία είναι εκείνη που δημιουργεί τις συνθήκες μειονεξίας και αναπηρίας, το ίδιο το άτομο στερείται προνομίων που εκπηγάζουν από τα φυσικά και πολιτικά του δικαιώματα. Ετσι απαιτείται από το κοινωνικό σύνολο να καταβληθεί προσπάθεια από τα μειονεκτικά και ανάπηρα άτομα για να «ενταχθούν» και ν αποκτήσουν ίσες ευκαιρίες. Κανείς όμως δεν προσεγγίζει το φαινόμενο από την άλλη του πλευρά. Η ίδια η κοινωνία έχοντας διαμορφώσει αρνητικές στάσεις έναντι των ατόμων αυτών, προσφέροντας με τον έναν ή τον άλλο τρόπο «ειδικές» υπηρεσίες που στην πραγματικότητα εμποδίζουν την παροχή ίσων ευκαιριών, είναι εκείνη που από τα πράγματα πρέπει ν αλλάξει. Η εξασφάλιση της ισότητας των ατόμων με μειονεξίες και αναπηρίες, είναι υπόθεση που μπορεί να στηριχτεί μόνο σε μια φιλοσοφία και πολιτικές αποφάσεις που θα στηρίζονται στην αρχή της ίσης συμμετοχής μέσα στην διαφορετικότητα. Για να συμβεί αυτό είναι ανάγκη προηγουμένως να ξεπεραστούν κατά βάση οι στερεοτυπικές αντιλήψεις: Της μη ίσης παραγωγικής απόδοσης. Της λειτουργίας των ατόμων με μειονεξίες και αναπηρίες ως καταναλωτών και όχι ως αποδεκτών πρόνοιας και ελεημοσύνης. Της ανικανότητας για εύρεση εργασίας. Της αδυναμίας παρακολούθησης του γενικού εκπαιδευτικού προγράμματος. ΜΑΘΗΜΑ 8: ΔΥΣΚΟΛΙΕΣ ΜΑΘΗΣΗΣ Διδακτική Ενότητα 1. Μάθηση, Δυσκολίες Μάθησης, Ειδικές Δυσκολίες Μάθησης Ο τελικός σκοπός της ενότητας αυτής είναι ν αντιληφθούν οι μαθητευόμενοι τη σημαντικότητα της μαθησιακής λειτουργίας, αλλά και να προσεγγίσουν στις πραγματικές του διαστάσεις το φαινόμενο των δυσκολιών μάθησης.\n14 Η μάθηση δεν είναι και τόσο εύκολη δουλειά είτε είναι κανείς μαθητής, είτε φοιτητής, είτε εκπαιδευτικός. Όλοι δεν μαθαίνουν κατά τον ίδιο τρόπο και με την ίδια ευκολία. Πάντως όλοι, μαθαίνουν. Η μάθηση αποτελεί μια εγκεφαλική ολιστική λειτουργία. Ο εγκέφαλός μας δεν μαθαίνει μονοδιάστατα, αλλά πολυδιάστατα με συνδυασμό στοιχείων, παλαιών και νέων. Οι δυσκολίες μάθησης, ( ΔΜ), αποτελούν επιστημονικό τομέα που άρχισε ν αναπτύσσεται από το Οι ερευνητές προκαλούνται για εργασία στον τομέα αυτό από το γεγονός ότι οι δυσκολίες μάθησης παρατηρούνται σε παιδιά που ενώ εμφανίζουν μέσο ή υψηλότερο Δείκτη Νοημοσύνης, (ΔΝ), εντούτοις αποτυγχάνουν σε περιοχές όπου ο ΔΝ προβλέπει επιτυχία. Αυτό εμφανίζεται πιο χαρακτηριστικά στη γλώσσα, ιδιαίτερα στην εκμάθηση της γραφής και της ανάγνωσης. Πιο απλά τα άτομα με Δ.Μ φαίνεται να αποτυγχάνουν σε μια σχολική κυρίως δραστηριότητα, (αυτό το επισημαίνεται εμφατικά και να το έχετε συνεχώς στο νου σας), που θεωρείται ουσιαστική για τον μέσο άνθρωπο της εποχής μας. Στη σημερινή εκπαιδευτική πραγματικότητα ένα άτομο που δεν έχει Νοητική Υστέρηση ή άλλου είδους νοητικές διαταραχές, προβλήματα όρασης ή ακοής και δεν δέχεται αρνητική επίδραση από το περιβάλλον του, θεωρείται πως πρέπει να είναι σε θέση ν ανταποκρίνεται καλά στο Μέσο Όρο, ( ΜΟ ), των απαιτήσεων του Γενικού Σχολείου. Αυτός είναι και ο λόγος που τα παιδιά με Δ.Μ έχουν προκαλέσει το ενδιαφέρον, αλλά και ταυτόχρονα έχουν εμπλέξει μερικούς από τους ικανότερους ερευνητές στα πεδία της ψυχολογίας και ειδικότερα των ψυχολόγων που ασχολούνται με τη γνωστική ικανότητα και της μαθησιακή λειτουργία - της ανάγνωσης, της γραφής, της ομιλίας, της ακοής, της όρασης, της νευρολογίας, της νευροφυσιολογίας, γενικά της εκπαίδευσης και ιδιαίτερα της προσαρμοσμένης εκπαίδευσης. Οι ειδικές δυσκολίες μάθησης αποτελούν ειδικό τομέα των δυσκολιών μάθησης αφού η αιτιογένεσή τους μας είναι άγνωστη μέχρι αυτή τη στιγμή και ταυτόχρονα η εκδήλωσή τους διαφέρει απόλυτα από άτομο σε άτομο. Αποτέλεσμα η ανάγκη παρεμβατικής εργασίας ν απαιτεί Προσαρμοσμένο Ατομικό Πρόγραμμα Εκπαίδευσης για κάθε άτομο σε σχέση με το περιβάλλον του. Διδακτική Ενότητα 2. Διαταραχή Ελλειματικής προσοχής - υπερκινητικότητα Σκοπός της διδακτικής ενότητας είναι να κάνει τους σπουδαστές να εντοπίσουν τη Διαταραχή της Ελλειμματικής Προσοχής και την Υπερκινητικότητα, (ΔΕΠ Υ), στην πραγματική και όχι στη μυθολογική της έκφανση. Για να πάρετε μια πρακτική εικόνα του πως λειτουργεί προσπαθήστε να δημιουργήσετε στο μυαλό σας της αποτύπωση της δυσκολίας ενός παιδιού της Α Δημοτικού να κάθεται και να συγκεντρώνεται σε οδηγίες μέσα σε μια αίθουσα της Δ Δημοτικού. Στην πραγματικότητα έχετε μια αδρή ιδέα του πόσο δύσκολο είναι για πολλά παιδιά με ΔΕΠ-Υ να λειτουργήσουν σε ομάδες παιδιών της ίδιας ηλικίας με τη δική τους. Οι σπουδαστές πρέπει να ξεκαθαρίσουν ότι τα παιδιά με ΔΕΠ-Υ μπορεί να εμφανίζουν καθυστέρηση ίση μέχρι και με το 30% της πραγματικής τους ηλικίας ως προς την ικανότητά τους να προσέχουν και να θυμούνται. Μόνο αυτό όμως διότι κατά τ άλλα ακολουθούν την αναπτυξιακή νομοτέλεια των συνομηλίκων τους. Τα παραπάνω σημαίνουν ότι ένα εννιάχρονο παιδί μπορεί να δρα περισσότερο σαν εξάχρονο ως προς την ικανότητά του να εστιάζει και να χρησιμοποιεί αυτοέλεγχο. Αν και το προσωπικό των σχολικών μονάδων δεν είναι συνήθως σε θέση να κάνει διάγνωση της ΔΕΠ-Υ, λόγω πλήρους ή ελλιπούς ενημέρωσης, η πληροφόρηση που μπορεί να παρέχει στην πολυθεματική ομάδα\n15 διάγνωσης είναι ανεκτίμητη. Από την πλευρά τους οι γονείς - ο βασικός εταίρος στη διαχείριση της κατάστασης του παιδιού - πρέπει να κατανοήσουν ότι όταν τα παιδιά αγωνίζονται συναισθηματικά, από άποψη συμπεριφοράς ή αναπτυξιακά, είναι πιθανόν ν' αντιμετωπίζουν δυσκολία σ' ένα πλήθος σημαντικών δραστηριοτήτων της ζωής τους. Η διαδικασία της αξιολόγησης και της παρέμβασης δεν έχει ως στόχο απλά να μετρήσει συμπτώματα και να οδηγηθεί σε διαγνώσεις και παρεμβάσεις. Αλλά να κατανοήσει τα δυνατά σημεία ενός παιδιού, καθώς επίσης και τις αδυναμίες του, με τρόπο τέτοιο ώστε να βοηθήσει στην παροχή υποστήριξης και βοήθειας. Για να κάνουν τη σωστή επιλογή οι γονείς και οι εκπαιδευτικοί πρέπει πρώτα να κατανοήσουν το σημαντικό ρόλο που παίζει στην ανάπτυξη του παιδιού ο αυτοέλεγχος που ωριμάζει φυσιολογικά. Ο αυτοέλεγχος έχει αποφασιστική σημασία για να μάθει το παιδί να συμπεριφέρεται, να διαχειρίζεται συναισθήματα, να αναπτύσσει φιλίες και να λειτουργεί αποτελεσματικά στις δραστηριότητες της κοινότητας. Επομένως, δεν προξενεί έκπληξη το γεγονός ότι η συνύπαρξη μαθησιακών, συμπεριφοριστικών και συναισθηματικών προβλημάτων είναι περισσότερο ο κανόνας παρά η εξαίρεση για τα παιδιά στα οποία γίνεται διάγνωση ΔΕΠ-Υ. Επομένως οι εκπαιδευόμενοι πρέπει πέρα από την προσέγγιση των βασικών χαρακτηριστικών της διαταραχής να κατανοήσουν τα βήματα ου απαιτούνται για μια έγκαιρη και έγκυρη διάγνωση καθώς και τα μέτρα παρέμβασης στο σχολείο και το σπίτι. Διδακτική Ενότητα 3. Συναισθηματικές διαταραχές και προβλήματα συμπεριφοράς Κεντρικός σκοπός της ενότητας είναι να δώσει τη δυνατότητα στους σπουδαστές να κατανοήσουν το ρόλο των συναισθημάτων στην εκδήλωση της συμπεριφοράς. Το συναίσθημα αναφέρεται σε ένα σύνολο επεξεργασμένων αισθημάτων και τις σκέψεις που προκαλεί, στις ψυχολογικές και βιολογικές καταστάσεις που το συνοδεύουν και στις τάσεις για δράση. Είναι ένας γενικευτικός όρος αναφορικά με την υποκειμενική, συνειδητή εμπειρία. Χαρακτηρίζεται από ψυχοφυσιολογικές εκδηλώσεις, νοητικές και βιολογικές αντιδράσεις, πρόκληση συγκίνησης. Τα συναισθήματα μας οδηγούν να δράσουμε ενεργητικά, παθητικά ή και αδιάφορα σε επιδράσεις που δεχόμαστε από το περιβάλλον μας. Συνδέονται με τη διάθεση και επηρεάζουν την έκκριση ορμονών που είναι οι αιτίες πρόκλησης της ευχαρίστησης ή της δυσαρέσκειας. Έτσι σχετίζονται τα με την ευφυή προσαρμογή μας στις εκάστοτε συνθήκες της ζωής. Η συναισθηματική κατάσταση επηρεάζει ευθέως την εγκεφαλική λειτουργία. Οι ενήλικες λόγω των εμπειριών και της ωριμότητάς τους μπορούν σε σημαντικό βαθμό να πλαισιώσουν μια οποιαδήποτε συναισθηματική τους κατάσταση ακόμη και με την κάλυψη μιας αστείας ιστορίας αυτοσαρκαζόμενοι. Τα παιδιά όμως δεν διαθέτουν αυτήν την ικανότητα. Συνήθως στην περίπτωση που φοβούνται, οι γνωστικές τους ικανότητες δεν λειτουργούν κάτω από τον έλεγχό τους. Στην περίπτωση που αντιμετωπίζουν συναισθήματα απογοήτευσης, απελπισίας, ανησυχίας, ντροπής ή θλίψης, χάνουν τη δυνατότητα της μνημονικής ανάκλησης. Δεν μπορούν να κάνουν ακόμη και απλούς συλλογισμούς. Οι γονείς αποτελούν τις πρωτόλειες πηγές συναισθηματικών μοτίβων για τα παιδιά τους μέσα από τον μηχανισμό της μίμησης. Η διαδικασία αυτή προδιαγράφει, αναστέλλει και προκαθορίζει τη σχολική επιτυχία όπως ακριβώς και τις αντίστοιχες σχέσεις μέσα στην ευρύτερη κοινωνία. Τα παιδιά τα οποία έχουν εμπειρικά διαμορφώσει μια αισιόδοξη στάση αντιμετώπισης των γενικών καταστάσεων μεταφέρουν σαφώς αυτήν τους την προσέγγιση και μέσα στις σχολικές τάξεις. Οι πιο γνωστές συναισθηματικές διαταραχές είναι οι διαταραχές της διάθεσης που είναι η:\n16 Μείζον Κατάθλιψη Δυσθυμική Διαταραχή. Διπολική Διαταραχή. Διαταραχή Διάθεσης λόγω ιατρικού προβλήματος. Διαταραχή Διάθεσης από χρήση ουσιών. Απόρροια των συναισθημάτων είναι η εκδήλωση μιας συμπεριφοράς. Το τι είναι η συμπεριφορά είναι δύσκολο να οριστεί με ακρίβεια, σαφήνεια και πληρότητα. Αυτό δε διότι πρέπει να επισημάνουμε πως: Καθένας μας δεν βλέπει το σύνολο των συμπεριφορών αλλά μόνο ένα μέρος της όλης κατάστασης. Είναι δύσκολο να δούμε με αντικειμενικότητα τον εαυτό μας και τους άλλους ταυτόχρονα, δηλαδή τη σχέση που υπάρχει ανάμεσα μας. Έτσι ως συμπεριφορά μπορεί να οριστεί ότι κάνει, (ενεργητική συμπεριφορά), ή δεν κάνει, (παθητική συμπεριφορά), ένα άτομο σε δεδομένο τόπο και χρόνο, μπορεί δε να ερμηνευθεί ως αντίδραση σε ερεθίσματα που προέρχονται από τον εαυτό του, (εσωτερικά ερεθίσματα), ή από το περιβάλλον του, (εξωτερικά ερεθίσματα). Σήμερα έχουν αναπτυχθεί τεχνικές τροποποίησης της συμπεριφοράς που επιφέρουν θετικά αποτελέσματα. ΜΑΘΗΜΑ 9: ΔΙΑΤΑΡΑΧΕΣ ΤΟΥ ΛΟΓΟΥ ΚΑΙ ΤΗΣ ΟΜΙΛΙΑΣ Διδακτική Ενότητα 1. Διαταραχές του Λόγου και της Ομιλίας Σκοπός της διδακτικής ενότητας είναι να κάνει γνωστό στους μαθητευόμενους το λόγο που τα παιδιά εκδηλώνουν δυσκολίες στην ομιλία και στο λόγο. Τόσο ο λόγος όσο και η ομιλία, ακολουθούν την εξελικτική ψυχοβιολογική νομοτέλεια που ισχύει σε όλους τους τομείς ανάπτυξης. Έτσι μπορούμε να πούμε με βεβαιότητα ότι στο λόγο και την ομιλία κάθε άτομο έχει το δικό του ρυθμό εξέλιξης. Η κομβική περίοδος στην ανάπτυξη του λόγου και της ομιλίας εντοπίζεται μεταξύ 18 μηνών και 4½ χρόνων. Σ αυτά τα χρονικά όρια υπάρχουν φυσιολογικές αποκλίσεις τόσο προς τα πάνω όσο και προς τα κάτω, χωρίς αυτό να είναι απόδειξη ότι έχουμε να κάνουμε μ ένα προικισμένο ή μ ένα καθυστερημένο παιδί. Για παράδειγμα ένα παιδί μπορεί να περπατήσει12 μηνών κι ένα άλλο 16, χωρίς αυτό να σημαίνει πως το πρώτο είναι βιολογικά και νοητικά πιο ώριμο. Εν τούτοις όπως σε όλα και στην ανάπτυξη υπάρχουν ορισμένα χρονικά όρια που αν τα περάσει το παιδί, οι γονείς ή αυτοί που έχουν την φροντίδα του θα πρέπει αρχίσουν να διερωτώνται και φυσικώ τω λόγω να ζητήσουν τη γνώμη του ειδικού. Με την επισήμανση πως άλλο πράγμα είναι ο λόγος και άλλο η ομιλία, αν ο λόγος ή η ομιλία ενός παιδιού ή και τα δυο καθυστερούν αξιοσημείωτα από το μέσο όρο του επιπέδου του λόγου και της ομιλίας των παιδιών της ηλικίας του δεν θα πρέπει ν αφήσουμε τα πράγματα στην τύχη τους ή να περιμένουμε κάποιο θαύμα. Αυτά ήταν συμπεριφορές πολύ προηγούμενων χρόνων. Για να ισχύει αυτό οι συμμετέχοντες θα ενημερωθούν αρχικά για τις μεσοκανονικές συνθήκες ανάπτυξης του λόγου και της ομιλίας. Στη συνέχεια και σε συνάφεια μ αυτές, θα επισημανθούν οι πιο γνωστές διαταραχές του λόγου και της ομιλίας που έχουν σημαντική επίπτωση στη ζωή του ίδιου του παιδιού, αλλά και της οικογένειάς του.\n17 Διδακτική Ενότητα 2. Σχέση Παιδαγωγικής και Ειδικής Παιδαγωγικής του Λόγου και της Ομιλίας Μετά το τέλος της ενότητας οι σπουδαστές θα πρέπει να έχουν μια βασική αντίληψη σχετικά με το ρόλο που διαδραματίζει η γλώσσα, σε όλες τις μορφές της, ως το υψηλότερο στοιχείο της επικοινωνιακής διαδικασίας μια κοινωνίας. Η γλώσσα είναι ένας κώδικας με τον οποίο οι ιδέες για τον κόσμο παρουσιάζονται μέσω συστήματος μηνυμάτων για επικοινωνία. Εκφράζεται και πραγματώνεται κοινωνικά μέσα από τον τρόπο που μιλούμε, που γράφουμε, που διαβάζουμε. Έτσι τους ειδικούς απασχόλησαν νωρίς βασικά ερωτήματα σχετικά με τη γλωσσική έκφραση προκειμένου να προσεγγίσουν της διαφοροποιήσεις και τις αδυναμίες στο επίπεδο της γλωσσικής επικοινωνίας. Πώς πρέπει να μιλούμε; Ως ερώτημα φαίνεται μεν αυτονόητο αλλά και άδειο από περιεχόμενο. Απάντηση μπορεί να μας δώσει η έρευνα και η ανάλυση και να μας διδάξει πολλά. Η ρητορική π.χ ήταν ιδιαίτερο μάθημα. Η ανάπτυξή της στην αρχαιότητα. Η διδασκαλία της στους αλεξανδρινούς χρόνους, το μεσαίωνα και τους νεώτερους χρόνους. Η προφορική ομιλία. Η ιστορική καταγωγή της ομιλίας, της γλώσσας δεν θα μας απασχολήσει εδώ. Τη θεωρούμε εκ των προτέρων: α). Μέσο για συνεννόηση ανάμεσα στους ανθρώπους. β). Μέσο για να διατυπώνουμε, να εκφράζουμε, να κοινοποιούμε τα συναισθήματα και τους στοχασμούς μας. γ). Μέσο για να δημιουργούμε στην ψυχή των άλλων ανθρώπων συναισθήματα και στοχασμούς, που εμείς θέλουμε, ( πειθώ ). Μέσο μετάδοσης γνώσεων. δ). Μέσο να καθοδηγούμε και να καθορίζουμε τη βούλησή τους. Η ομιλία μπορεί ν απευθύνεται σε έναν, σε λίγους, σε πολλούς, (άμεσα και έμμεσα σήμερα με το ραδιόφωνο, την τηλεόραση, σε πάρα πολλούς, σε όλο τον κόσμο με το διαδίκτυο). Πώς πρέπει να διαβάζουμε; Από πρώτη άποψη φαίνεται παράδοξο. Είναι σαν να θέλει κανείς να μας μάθει πώς πρέπει να περπατάμε, ν αναπνέουμε, να κυκλοφορεί το αίμα μας. Παρά το ότι φαίνεται δεν είναι τόσο εύκολο να ξέρουμε ούτε το τί πρέπει να διαβάσουμε, ούτε το πώς, ούτε πότε πρέπει να διαβάσουμε για να ωφεληθούμε από το διάβασμα. Πώς πρέπει να γράφουμε; Η γραπτή ομιλία λόγος. Η δημιουργία της. Η βασική ομοιότητά της με την προφορική ομιλία, (το ότι γράφεται είναι μέσο μνημοτεχνικό και επικοινωνίας, δηλ. χρησιμεύει για την επικοινωνία ανάμεσα στους ανθρώπους, ευθύς όμως από την αρχή δημιουργείται για να υπερνικήσει την τοπική ή χρονική απόσταση ανάμεσα στους ανθρώπους και για να μονιμοποιήσει, να παγιώσει την έκφραση της ανθρώπινης σκέψης). Απευθύνεται στον ένα, στους πολλούς. Η μεγάλη σημασία του μνημείου του λόγου. (Τί μας δίνουν σήμερα τα περασμένα. Λογοτεχνικά έργα, πολιτισμός κ.λπ.). Σκοπός του λόγου και της ομιλίας είναι η ψυχική επικοινωνία ανάμεσα σε ανθρώπους, που απέχουν τοπικά ή χρονικά. Η αποκρυστάλλωση της ψυχικής ζωής τους, των κοινωνικών τους σχέσεων, των στοχασμών και των συναισθημάτων τους. ΔΙΔΑΚΤΙΚΗ ΕΝΟΤΗΤΑ 3. ΔΥΣΛΑΛΙΑ. Μετά το τέλος της ενότητας οι σπουδαστές θα πρέπει να έχουν μια βασική αντίληψη σχετικά με το ρόλο που διαδραματίζει η Δυσλαλία στη γλωσσική εξέλιξη ενός παιδιού και στη ψυχοκοινωνική του παρουσία και συμπεριφορά.\n18 Ως συνήθως παρατηρείται σε παιδιά προσχολικής ηλικίας εντοπίζεται όμως και σε παιδιά σχολικής ηλικίας. Γενικά αποτελεί την πιο συχνή διαταραχή κατά την παιδική ηλικία. Το παιδί δείχνει να μην μπορεί να μιλήσει καθαρά. Έχει τη μορφή αντικαταστάσεων, αλλοιώσεων, παραλείψεων και αμοιβαίων μεταθέσεων φθόγγων μέσα στις λέξεις. Τα φωνήματα και οι φθόγγοι που φαίνεται πως πάσχουν συχνότερα είναι οι: «Ρρ, Σσ, Ζζ, Ψψ, Ξξ, ΤΣ, τσ, Κ, κ, Θ, θ, Δ, δ». Για παράδειγμα το παιδί προφέρει νελό αντί νερό, μικόθ αντί μικρός, δάλι αντί ζάρι, σέλω αντί θέλω. Οι ενήλικες συνήθως σκέφτονται πως το παιδί είναι ακόμα μικρό και έχει χρόνο μέχρι να πάει σχολείο. Πιστεύουν δε ότι θα μιλήσει καθαρά από μόνο του. Αυτό δε διότι η δυσλαλία μέχρι το τρίτο ή τέταρτο έτος μπορεί να θεωρείται εμπειρικά ως φυσιολογική. Στην περίπτωση όμως που ξεπεράσει τα όρια του τέταρτου έτους, τότε πρέπει να επέμβει ο ειδικός, κατά κύριο λόγο ο λογοθεραπευτής, ώστε η διαταραχή να αποκατασταθεί το αργότερο μέχρι το παιδί να πάει στο σχολείο. Στο σχολείο το παιδί αντιμετωπίζει τα πειράγματα και τις προσβολές των συμμαθητών του, κλείνεται στον εαυτό του, γίνεται νευρικό, απομονώνεται από τα υπόλοιπα παιδιά και γίνεται αντικοινωνικό. Τα πιο πάνω δεν μπορούν να έχουν καμία σχέση με τη βεβαιότητα. Κανείς μη ειδικός δεν μπορεί να ξέρει πόσο σοβαρό είναι ένα πρόβλημα στην ομιλία. Έτσι είναι καλό το εμφανιζόμενο πρόβλημα να συζητείται σε πρώτο στάδιο με τον/την παιδίατρο ώστε να υπάρχουν τουλάχιστο οι σωστές κατευθύνσεις για το τι θα πρέπει να κάνει κανείς. Η ονομασία της διαταραχής ως δυσλαλία εννοεί πως έχουμε να κάνουμε με διαταραχή που ένα ή περισσότερα φωνήματα ή συνδυασμοί φωνημάτων της γλώσσας του ατόμου, δεν μπορούν να σχηματιστούν σωστά λόγω λειτουργικής διαταραχής και όχι παθολογικής. Αντικαθίστανται από άλλο φώνημα ή ακόμη και απουσιάζουν από τον λόγο του. Διακρίνεται σε: i. Φωνητικού τύπου. Κατ αυτόν δεν υπάρχει η δυνατότητα να προφερθούν σωστά τα φωνήματα και παραλείπονται, π.χ, σήμεα αντί σήμερα. ii. Φωνολογικού τύπου. Στην περίπτωση που υπάρχει δυσκολία στην αναγνώριση της ηχητικής χροιάς των φθόγγων, π.χ, φάτα αντί γάτα και νελό αντί νερό. Οι φωνητικές διαταραχές παρουσιάζονται όταν το πρόβλημα της δυσλαλίας εντοπίζεται καθαρά στη αδυναμία σχηματισμού του φωνήματος, λόγω ανωριμότητας, κακού σχηματισμού ή τραυματισμού των αρθρωτικών οργάνων. Λόγω ελλιπούς γλωσσικού ερεθίσματος από το οικογενειακό περιβάλλον, λόγω κληρονομικότητας ή λόγω προβλήματος της ακοής. Οι φωνολογικές διαταραχές, παρουσιάζονται όταν το άτομο είναι σε θέση να σχηματίσει ένα παρόμοιο ακουστικά φώνημα, και δεν μπορεί να αντιληφθεί τις μικρές εκείνες διαφορές του ενός από το άλλο φώνημα, που παρουσιάζει κάποια κοινά χαρακτηριστικά. Η εκπαίδευση για την αποκατάσταση των δυσλαλιών κατά τη σχολική ηλικία πρέπει να γίνεται παράλληλα με την καταπολέμηση των ενδεχόμενων διαταραχών γραφής και ανάγνωσης. Έτσι με ολιστική δουλειά πετυχαίνουμε την αγωγή τόσο της προφορικής όσο και της γραπτής ομιλίας. Διδακτική Ενότητα 4. Σιγματισμός Μετά το τέλος της ενότητας οι σπουδαστές θα πρέπει να έχουν μια βασική αντίληψη σχετικά με το ρόλο που διαδραματίζει σιγματισμός.\n19 Με τον όρο σιγματισμός ή ψελλισμός χαρακτηρίζεται ο ελλιπής σχηματισμός και κατ επέκταση η προφορά του γράμματος "σ". Μερικοί επιστήμονες αναφέρονται όχι μόνο στο "σ" αλλά και στα συριστικά. Εδώ όμως θα πρέπει να επισημάνουμε πως με τη φωνητική προσέγγιση επιτυγχάνεται ο σωστός σχηματισμός του "σ". Φυσικά θα πρέπει να τηρούνται ορισμένες προϋποθέσεις για την προφορά του " σ ", που θα αναφερθούν στην περίπτωση της παρέμβασης. Πολλά από τα είδη των σιγματισμών, μπορούμε να τα καταλάβουμε με το μάτι. Κυρίως βλέποντας τη θέση που παίρνει η γλώσσα απέναντι στα δόντια. Για περισσότερη ακρίβεια ο Κ. Καλαντζής προτείνει να μεταχειριζόμαστε έναν ειδικό ακουστικό σωλήνα για να ακούμε τον αέρα που βγαίνει από το στόμα εντοπίζοντας έτσι όλα τα είδη των σιγματισμών από το μετασχηματισμό του σ σε άλλο γράμμα. Στην περίπτωση του που αντιμετωπίζουμε ρινικό σιγματισμό τον καταλαβαίνουμε αν πλησιάσουμε ένα καθρεφτάκι στη μύτη του παιδιού την ώρα που προφέρει το σ. Τότε ο ζεστός αέρας που βγαίνει από τη μύτη του θα θαμπώσει την επιφάνεια του καθρέφτη. Διδακτική Ενότητα 5. Δυσγραμματισμός Μετά το τέλος της ενότητας οι σπουδαστές θα πρέπει να έχουν μια βασική αντίληψη σχετικά με το ρόλο που διαδραματίζει ο δυσγραμματισμός στη συνολική ανάπτυξη ενός παιδιού. Χαρακτηρίζεται ως περιορισμένη ικανότητα κάποιου να χρησιμοποιεί σωστά τους γραμματικούς, συντακτικούς και τους μορφολογικούς κανόνες της μητρικής του γλώσσας. Επομένως η διαταραχή αφορά κατά κύριο λόγο τη γραμματική και το συντακτικό της γλώσσας καθώς και τη σημασία και τη σειρά των λέξεων μέσα στην πρόταση αντίστοιχα. Ο δυσγραμματισμός συνεπάγεται ανικανότητα του ατόμου να εκφράσει τις σκέψεις του με τη σωστή χρήση των ουσιαστικών, στη σωστή πτώση και ρήματα στο σωστό πρόσωπο ή χρόνο σύμφωνα με τους κανόνες της μητρικής του γλώσσας. Στην περίπτωση που τα φαινόμενα του δυσγραμματισμού παρατηρούνται μέχρι το 4ο έτος της ηλικίας, στην περίοδο δηλαδή όπου ο λόγος του παιδιού δεν είναι ακόμα πλήρως διαμορφωμένος αλλά βρίσκεται σε εξέλιξη, τότε μπορούμε να μιλάμε για φυσιολογικό δυσγραμματισμό. Αντίθετα όμως όταν υπάρχει μια καθυστερημένη γλωσσική εξέλιξη του παιδιού, τότε ο δυσγραμματισμός εξακολουθεί να υπάρχει και μετά το 4ο έτος και πολλές φορές συνυπάρχει με τη δυσλαλία. Εάν το παιδί στην ηλικία των 4 χρόνων χρησιμοποιεί λανθασμένα τους κανόνες που ορίζουν την μορφή των λέξεων και τη θέση αυτών στην πρόταση στην προσπάθειά του να σχηματίσει μικρές προτάσεις, βρισκόμαστε μπροστά σε μια σοβαρή ένδειξη ότι υπάρχει κάποια διαταραχή στην γραμματική εξέλιξη της γλώσσας του παιδιού. Χαρακτηριστικό παράδειγμα μιας τέτοιας διαταραχής είναι η εσφαλμένη κλίση των ρημάτων ή η λάθος τοποθέτησή τους στα πλαίσια μιας απλής πρότασης, (μορφοσυντακτικές διαταραχές). Συνήθως κάτι τέτοιο είναι μόνο η κορυφή του παγόβουνου. Η χρήση του άρθρου και των προθέσεων, ο σχηματισμός του πληθυντικού και της παθητικής φωνής είναι μερικές ακόμη από τις περιπτώσεις που επιφυλάσσουν ιδιαίτερες δυσκολίες στα εμπλεκόμενα παιδιά. Ο Δυσγραμματισμός δεν εμφανίζεται ποτέ μεμονωμένος, αλλά ως μέρος μιας ευρύτερης γλωσσικής διαταραχής, σε συνδυασμό δηλ. με διαταραχές στην άρθρωση ή και με ελλείψεις στο λεξιλόγιο, ( σημασιολογικές διαταραχές). Ο δυσγραμματισμός αναφέρεται σε διαταραχή του λόγου που σχετίζεται πολύ με το συντακτικο - μορφολογικό επίπεδο της γλώσσας. Είναι η διαταραχή στην ικανότητα σχηματισμού προτάσεων, στην προφορική και τη γραπτή ομιλία που να είναι σωστές από γραμματική και συντακτική άποψη. Συγκεκριμένα σωστή τοποθέτηση των λέξεων, σωστή σύνταξη της πρότασης και σωστή κλίση των κλιτών λέξεων. Το παιδί με τη διαταραχή αυτή\n20 έχει δυσκολία να εκφράσει τις σκέψεις του με το πρότυπο των κανόνων της γραμματικής και συντακτικής δομής της μητρικής του γλώσσας. Ο δυσγραμματισμός μπορεί να συνυπάρχει με άλλες διαταραχές λόγου, π.χ. με δυσλαλία ή με γενικότερη καθυστέρηση λόγου Διδακτική Ενότητα 6. Ταχυλαλία Μετά το τέλος της ενότητας οι σπουδαστές θα πρέπει να έχουν μια βασική αντίληψη σχετικά με το ρόλο που διαδραματίζει η ταχυλαλία στην οικογενειακή, μαθητική και κοινωνική ζωή ενός παιδιού και ενός εφήβου. Πρόκειται για διαταραχή του λόγου και της ομιλίας που εκδηλώνεται με βιαστική, ασυγκράτητη ομιλία. Βιαστική προφορά μεμονωμένων φθόγγων. Ασαφή γλωσσική έκφανση, σύγχυση στην άρθρωση και τη σειρά των φθόγγων μέσα στη λέξη. Τις περισσότερες φορές συνοδεύεται από εσφαλμένη χρήση λέξεων, γνωστές και ως παραφρασίες, καθώς και δυσκολίες στην εξεύρεση λέξεων. Η ομιλία έχει χτυπητά μονότονη μορφή. Σε περίπτωση τεταμένης προσοχής και σε καταστάσεις ψυχικής έντασης το παιδί μιλάει καλύτερα από ότι όταν βρίσκεται σε ηρεμία και σε φάση χωρίς ένταση. Είναι πολύ σύνηθες γλωσσικό φαινόμενο που παρατηρείται σε παιδιά, κυρίως κατά την περίοδο της εφηβείας, αλλά και σε ενήλικες. Αποκαλείται ταχυλαλία και στη διεθνή βιβλιογραφία θα το βρει κανείς με τον όρο cluttering. Εκδηλώνεται ως διαταραχή της ροής της ομιλίας χαρακτηριζόμενη κατά βάση από τον πολύ γρήγορο ρυθμό ομιλίας. Η ταχύτητα είναι τέτοιας μορφής, που η ομιλία καθίσταται δυσνόητη στον ακροατή. Η ταχυλαλία συχνά εκφράζεται και μέσω του ακανόνιστου ρυθμού καθώς και των γραμματικών συντακτικών και λεξιλογικών λαθών, γνωστών ως «σαρδάμ». Χαρακτηριστικά στην περίπτωση της ταχυλαλίας ο λόγος είναι ορμητικός, βιαστικός και ακατανόητος. Ως συνέπεια της επίσπευσης και συντόμευσης της ομιλίας, έχουμε ελλιπή, παραποιημένη, ακανόνιστη και ασαφή προφορά φθόγγων, συλλαβών και λέξεων. Η διαταραχή της ταχυλαλίας συγχέεται πολλές φορές με αυτή του τραυλισμού. Πρόκειται για διαταραχές της ροής της ομιλίας, που παρουσιάζουν ωστόσο χαρακτηριστικές αποκλίσεις σε βαθμό που να τις διαφοροποιήσουν. Το παιδί με τραυλισμό διαθέτει συγκροτημένη σκέψη αλλά δυσκολεύεται να την εκφράσει σε λέξεις. Αντίθετα, κάποιος που εμφανίζει ταχυλαλία δεν εμφανίζει δυσκολία στην αποτύπωση των σκέψεών του, αλλά οι σκέψεις αυτές γίνονται ανοργάνωτες κατά τη διάρκεια της ομιλίας καθιστώντας τον ακατάληπτο. Με άλλα λόγια, ενώ η σκέψη τρέχει με τον δικό της γρήγορο ρυθμό, η ομιλία δεν μπορεί να ακολουθήσει αυτόν τον ρυθμό. Σκέψη και ομιλία είναι ασυγχρόνιστες. Η ταχυλαλία επηρεάζει σημαντικά, όχι μόνο την ομιλία, αλλά και τα μοντέλα της σκέψης. Αυτό μεταφέρεται τόσο στη γραφή, όσο όμως και στην πληκτρολόγηση όταν το άτομο κληθεί να γράψει με πληκτρολόγιο. Η άρθρωση και η φώνηση παρουσιάζουν επίσης αποκλίσεις και συγκεκριμένα κατά τη διάρκεια της ομιλίας, έχουμε συχνές εισπνοές και ακατάστατο ρυθμό στην εκφώνηση των λέξεων και στα μεταξύ των λέξεων κενά. Ως προσωπικότητα το άτομο με ταχυλαλία, φαίνεται ότι είναι απότομο και άστατο. Το διακρίνει επιπολαιότητα και το χαρακτηρίζει η αφηρημάδα. Η διαταραχή αυτή της ομιλίας έχει αντίκτυπο και στις κινήσεις του σώματος του ατόμου, οι οποίες είναι απότομες, βιαστικές και άρρυθμες. Η παρεμβατική αντιμετώπιση της ταχυλαλίας καθίσταται δύσκολη ορισμένες φορές, καθώς τα άτομα έχουν περιορισμένη επίγνωση της διαταραχής τους με αποτέλεσμα να εμφανίζονται συχνά αδιάφοροι ή ακόμη και εχθρικοί προς τους λογοπαιδικούς. Η παρέμβαση που ακολουθείται για τα άτομα αυτά είναι ένας συνδυασμός παιδαγωγικών και ψυχολογικών ασκήσεων, με στόχο την υιοθέτηση ενός νέου τρόπου ομιλίας.


Παν. Πρωτ. Enduro 2017 – 3ος & 4ος αγώνας Γρεβενά - BIKEIT!\nΤρίτη, 16 Μαϊος 2017 20:27\nΠαν. Πρωτ. Enduro 2017 – 3ος & 4ος αγώνας Γρεβενά\nΒασίλης Σιαφαρίκας ο πρωταγωνιστής\nΦωτογραφίες: Θοδωρής Ερμήλιος, Red Bull\nΣτα Γρεβενά πραγματοποιήθηκε ο 4ος αλλά και ο 5ος γύρος του Πανελλήνιου Πρωταθλήματος Enduro δίνοντας έτσι στο κοινό ένα διήμερο γεμάτο δράση. Ο Βασίλης Σιαφαρίκας ήταν ο αναβάτης που διέπρεψε στην πατρίδα του διπλή νίκη τόσο στην κατηγορία του (E3) όσο και στη γενική. Πρώτος στην E1 ο Γιάννης Παυλίδης, ενώ στο ψηλότερο σκαλί του βάθρο και τις δύο φορές στην Ε2 ανέβηκε ο Δημήτρης Βαγγελάκος. Δημήτρης Μπάκας και Θανάσης Γκαγκανάτσιος ήταν οι νικητές στις κατηγορίες ΕΝ και ΕS αντίστοιχα.\nΌπως είπαμε και πριν ο Βασίλης Σιαφαρίκας ήταν εκείνος που κατάφερε να επιβληθεί των αντιπάλων του στην γενική κατάταξη και τις δύο ημέρες που προσμετρούσαν φυσικά ως δύο διαφορετική αγώνες. Στο βάθρο τον ακολούθησε ο Γιάννης Παυλίδης, έχοντας πίσω του τον Δημήτρη Βαγγελάκο.\nΣτην Ε1 ο αναβάτης που κυριάρχησε το διήμερο ήταν ο Γιάννης Παυλίδης με τον Αλέξη Ζώρα να καταλαμβάνει και τις δύο φορές το δεύτερο σκαλί του βάθρου. Στην 3η θέση τερμάτισε και τις δύο ημέρες ο Παναγιώτης Κακολύρης έχοντας πίσω του τον Αρτέμη Σφηναρολάκη. Την πρώτη πεντάδα της κατηγορίας έκλεισε ο Γιάννης Χασάπης.\nΟ Δημήτρης Βαγγελάκος στην προσπάθειά του να ακολουθήσει τον ρυθμό των Σιαφαρίκα και Παυλίδη στη γενική, επικράτησε με άνεση στην κατηγορία του και τις δύο ημέρες. Για την δεύτερη και τρίτη θέση πάλεψαν οι Γιάννης Τρίγκας και Μιχάλης Ντουζένης οι οποίοι πήραν από μία το Σάββατο και την Κυριακή αντίστοιχα. Τέταρτος και τις δύο ημέρες τερμάτισε ο Γιώργος Κοινωνάς. Την πεντάδα έκλεισε την πρώτη ημέρα ο Γιώργος Θεοδωρίδης, ενώ την δεύτερη πέμοτς τερμάτισε ο Μιχάλης Κόπανος.\nΠρώτος στη γενική και πρώτος φυσικά και στην κατηγορία του ο Βασίλης Σιαφαρίκας που δεν είχε αντίπαλο. Στη δεύτερη θέση της κατηγορίας βρέθηκε ο Χρήστος Παπαθεοδώρου χωρίς να μπορεί να απειλήσει τον Σιαφαρίκα με τον Λεωνίδα Λεωντιάδη να καταλαμβάνει το τελευταίο σκαλί του βάθρο κα ιτις δύο ημέρες. Ίδια παρέμειναν τα αποτελέσματα και για τους δύο επόμενους αναβάτες που συμπλήρωσαν την πεντάδα με τον Νίκο Βασιλείου στην τέταρτη και τον Βασίλη Πετρόπουλο στην 5η θέση.\nΣτην EN είχμε μόλις τρεις συμμετοχές με τον Δημήρη Μπάκα να παίρνει δύο νίκες και να επικρατεί του Γρηγόρη Καρίμαλη. Στο τρίτο σκαλί του βάθρου την Κυριακή ανέβηκε ο Θεοφάνης Ταπές, ο οποίος εγκατέλειψε το Σάββατο λόγω μηχανικού προβλήματος.\nΟ Θανάσης Γκαγκανάτσιος ήταν για μία ακόμη φορά ο νικητής της κατηγορίας ο οποίος επικράτησε των αντιπάλων του και τις δύο ημέρες. Δεύτερος δις τερμάτισε ο Ελισαίος Παπαδημητρίου, ενώ στην τρίτη θέση βρέθηκε ο Χρήστος Κυρτσούδης. Τέταρτος ήταν ο Εμμανουήλ Πασχαλίδης.\nΕπόμενος αγώνας για το Πανελλήνιο Πρωτάθλημα Enduro στις 11 Ιουνίου στο Ξυλόκαστρο.\nΤελευταία τροποποίηση στις Τετάρτη, 10 Οκτωβρίου 2018 14:56\nΠαν. Πρωτ. Enduro 2017 – 4ος & 5ος αγώνας Γρεβενά\nΠερισσότερα σε αυτή την κατηγορία: « Παν. Πρωτάθλημα Enduro 2017, 2ος αγώνας Σέρρες Παν. Πρωτάθλημα Enduro 2017, 5ος αγώνας, Ξυλόκαστρο »


Ironsword - Greek Rebels\nGreekrebels Banner 07052021-468×60 - 468|60|Greekrebels Banner 07052021-468×60||https://www.greekrebels.gr/epikoinonia/|bothsymmetric records - 468|90|symmetric records||https://www.facebook.com/symmetricrecords/|bothΟΜ 2022_468x60 - 468|60|ΟΜ 2022_468x60|||bothamadeus banner greekrebels 2 - 468|60|amadeus banner greekrebels 2|||bothRODSTUDIOS-468×60-BANNER - 468|60|RODSTUDIOS-468×60-BANNER|||bothRussian Circles 2022_7468x60 - 468|60|Russian Circles 2022_7468x60|||bothnano designs 468×60 - 468|60|nano designs 468×60||https://www.facebook.com/Nanodesignart/|both\namadeus banner greekrebels 1 - 728|90|amadeus banner greekrebels 1|||bothΟΜ 2022_728x90 - 728|90|ΟΜ 2022_728x90|||bothRodStudios_728x90 - 728|90|RodStudios_728x90|||bothGreekrebels Banner 07052021-728×90 - 728|90|Greekrebels Banner 07052021-728×90||https://www.greekrebels.gr/epikoinonia/|bothRussian Circles 2022_728x90 - 728|90|Russian Circles 2022_728x90|||bothwhale_728x90 - 728|90|whale_728x90|||bothnano designs 728×90 - 728|90|nano designs 728×90||https://www.facebook.com/Nanodesignart/|both\nΟι Ironsword κατάγονται από την Λισαβόνα της Πορτογαλίας και φέτος συμπληρώνουν εικοσιπέντε χρόνια πορείας. Δεν θα μπορούσε να γιορταστεί καλύτερα από το να κυκλοφορήσουν το νέο τους, εξαιρετικό, άλμπουμ υπό τον τίτλο “Servants Of Steel”. Το ιδρυτικό μέλος της μπάντας, João “Tann” Fonseca, μας μιλά για το νέο τους πόνημα.\nΣε ευχαριστώ πολύ αρχικά Tann για το χρόνο που αφιέρωσες για να απαντήσεις στις ερωτήσεις μας και εύχομαι αυτή η συνέντευξη να γινόταν υπό καλύτερες συνθήκες. Πώς είναι τα πράγματα στην Πορτογαλία αυτή τη στιγμή;\nΠρώτα απ’ όλα, είναι παράξενο το πόσες ομοιότητες βλέπουμε μεταξύ του τι συμβαίνει παγκοσμίως και κάποιων ταινιών του Hollywood, όπως το “Contagion” και το “Outbreak”, αλλά αυτή είναι η πραγματικότητα. Η Πορτογαλία είναι σε κατάσταση έκτακτης ανάγκης και αν είχαμε μπει σε καραντίνα νωρίτερα ο αριθμός των μολυσμένων ατόμων και των θανάτων στη χώρα μας θα ήταν πολύ μικρότερος, ώστε να μην είναι τόσο τραγικοί όσο στην Ιταλία ή την Ισπανία για παράδειγμα. Ωστόσο, πρέπει να συνεχίσουμε να προσέχουμε και να δούμε τι μας επιφυλάσσει το μέλλον.\n“Servants Of Steel”, δεν θα μπορούσα να διαλέξω έναν πιο ουσιαστικό τίτλο για όλους τους μεταλλάδες. Τι μπορείτε να μας πείτε για την ηχογράφηση; Πόσο καιρό κράτησε;\nΟ τίτλος “Servants Of Steel” μπορεί να έχει πολλές έννοιες. Για μένα, αντιπροσωπεύει την ανθεκτικότητα και την αντίσταση μας μέσα στα χρόνια. Επίσης, έχει αναφορές σε μέρη της ταινίας “Conan the Barbarian” του 1982, αυτό φαίνεται και στο εξώφυλλο του άλμπουμ. Αποφασίσαμε να ηχογραφήσουμε στο ίδιο στούντιο, με τον ίδιο ηχολήπτη που συνεργάστηκε μαζί μας στο άλμπουμ “None But the Brave”, γιατί ήμασταν εξαιρετικά ικανοποιημένοι, ο ηχολήπτης κατάλαβε ακριβώς το όραμά μου για το άλμπουμ. Έχοντας αυτό κατά νου, συνειδητοποίησα ότι θα έκανε τη διαφορά να ηχογραφήσουμε στο ίδιο στούντιο και με τον ίδιο ηχολήπτη.\nΠεράσαμε ολόκληρο τον Μάιο στο στούντιο και οι ηχογραφήσεις πήγαν πολύ ομαλά και γρήγορα, ειδικά στα τύμπανα, μπάσο και ρυθμική κιθάρα. Υπήρχε μια πολύ καλή ατμόσφαιρα κατά τη διάρκεια των ηχογραφήσεων. Ως συνήθως, χρειάστηκα περισσότερο χρόνο για να πειραματιστώ και να αυτοσχεδιάσω για την ηχογράφηση των φωνητικών και των σόλο στη κιθάρα. Εν τω μεταξύ, επικοινωνήσαμε με τον θρυλικό παραγωγό Harris Johns για τη μίξη και το mastering του άλμπουμ και χρειάστηκε λίγο πολύ ένας ακόμα μήνας πριν από το τελικό αποτέλεσμα, το οποίο είναι εξαιρετικό, πραγματικά με εξέπληξε. Ήξερα από την αρχή ότι ήμασταν σε καλά χέρια και ήταν τιμή μας να συνεργαστούμε με τον Harris Johns.\nΟι Ironsword δεν είναι μια υπερπαραγωγική μπάντα, καθώς κυκλοφορείτε νέα άλμπουμ με διαφορά αρκετών χρόνων. Γιατί συμβαίνει αυτό;\nΔεν ξέρω πώς να το εξηγήσω. Δεν αισθανθήκαμε ποτέ καμία πίεση στο να βιαστούμε να βγάλουμε ένα νέο άλμπουμ. Δεν υπήρχε έλλειψη ιδεών ή έλλειψη δημιουργικότητας, καθώς γράφω νέα πράγματα συνέχεια. Το μεγαλύτερο διάστημα μεταξύ των άλμπουμ ήταν επτά χρόνια. Είχα κάποια προβλήματα υγείας τότε που με ανάγκασαν να κατεβάσω τους ρυθμούς μου. Μετά την κυκλοφορία του άλμπουμ “None But the Brave” το 2015, ήμασταν πολύ δραστήριοι παίζοντας σε πολλά φεστιβάλ στην Πορτογαλία, την Ισπανία, τη Γερμανία, την Ιταλία και την Ελλάδα. Πριν μπούμε στο στούντιο για να ηχογραφήσουμε το άλμπουμ “Servants Of Steel”, είχαμε συνολικά 15 νέα τραγούδια, 12 τραγούδια ήταν μέρος του άλμπουμ και 3 τραγούδια προστέθηκαν ως επιπλέον υλικό. Το “Disciples” και το “Fallen Brothers” μπήκαν στο EP “In the Coils of Set” το οποίο κυκλοφορεί σε περιορισμένο αριθμό και το “Heavy Metal Storm” βρίσκεται στην έκδοση βινυλίου του “Servants Of Steel”. Πιστεύω ότι η διαδικασία αλλαγής της εταιρίας από τη Shadow Kingdom Records στην Alma Matter Records χρειάστηκε περισσότερο χρόνο από όσο περιμέναμε, αλλά εκτός από αυτό δεν υπάρχει συγκεκριμένος λόγος για αυτό το κενό. Είχαμε τελειώσει όλα τα τραγούδια για μεγάλο χρονικό διάστημα, αλλά όλες οι καθυστερήσεις βοήθησαν τα τραγούδια να γίνουν πιο ώριμα.\nΓνωρίζω ότι οι Ironsword είναι το προσωπικό σας παιδί. Τα υπόλοιπα μέλη σας ακολουθούν από το 2015 αν δεν κάνω λάθος. Γιατί χωριστήκατε με τα προηγούμενα μέλη;\nΟ drummer μας, o João Monteiro μπήκε στο συγκρότημα στις αρχές του 2014 και ο Jorge Martins μπήκε στο συγκρότημα στα τέλη του 2014 ενώ κάναμε την τελική μίξη και το mastering για το άλμπουμ “None But the Brave”. Νομίζω ότι αυτή είναι η σύνθεση που έχει δουλέψει περισσότερο. Και οι δύο είναι εξαιρετικοί, εργατικοί και ταλαντούχοι μουσικοί και το γεγονός ότι όλοι μοιραζόμαστε τους ίδιους στόχους, βοηθά τα πάντα να ρέουν πολύ πιο φυσικά. Αν και είμαι το ιδρυτικό μέλος και ο κύριος συνθέτης, όλοι έχουν τη δική τους συμβολή στη μπάντα. Οι Ironsword έχουν ήδη αλλάξει 4 μπασίστες και 4 drummer. Τα περισσότερα μέλη που συνεργάστηκαν μαζί μου και συμμετείχαν στο συγκρότημα, έφυγαν για επαγγελματικούς λόγους και δεν είχαν χρόνο να αφιερωθούν στο συγκρότημα, ενώ άλλα μέλη έφυγαν για να ασχοληθούν με δικά τους μουσικά εγχειρήματα. Στις περισσότερες περιπτώσεις δεν υπήρξαν παρεξηγήσεις μεταξύ μας.\nΞέρω ότι ακολουθείτε ένα συγκεκριμένο όραμα όλα αυτά τα χρόνια για τη μουσική σας. Πόσο δύσκολο είναι να παραμείνετε εστιασμένοι σε αυτό;\nΈχω ένα συγκεκριμένο όραμα, το οποίο δεν σημαίνει απαραίτητα ότι είναι ο σωστός και μοναδικός τρόπος, αλλά είναι αυτό που ταιριάζει καλύτερα στο συγκρότημα κατά την ταπεινή μου γνώμη. Το μόνο που έχει σημασία είναι η μουσική και πάντα έπαιζα με την καρδιά και την ψυχή μου. Αυτό που είναι πιο δύσκολο, μετά από 25 χρόνια και 5 άλμπουμ, είναι να γράφεις νέα μουσική χωρίς να επαναλαμβάνεσαι και να διατηρείς το επίπεδο της ποιότητας. Αυτή είναι η μεγαλύτερη πρόκληση και μπορεί να θεωρηθεί ως κάτι που πρέπει να αποδείξουμε μόνο στους εαυτούς μας, ότι μπορούμε ακόμα να το κάνουμε. Προσπαθούμε να διατηρήσουμε τη μουσική ακόμα ενδιαφέρουσα και συναρπαστική για τους θαυμαστές μας και να παραμείνουμε πιστοί στον δικό μας ήχο, στη δική μας ταυτότητα. Γνωρίζω ότι δεν μπορούμε να ευχαριστήσουμε τους πάντες, αλλά ποτέ δεν φτιάξαμε μουσική για το κέρδος και ποτέ δεν ακολουθήσαμε τις τάσης. Πάντα κάναμε τα πράγματα με τον δικό μας τρόπο, με μεγάλη αφοσίωση και σκληρή δουλειά. Επομένως, το να μείνουμε συγκεντρωμένοι είναι λίγο-πολύ εύκολο και πιστεύω ότι αυτή η στάση, μας βοήθησε να αποκτήσουμε με το πέρασμα των χρόνων, τον σεβασμό και την πίστη των θαυμαστών.\nΑν έπρεπε να περιγράψεις τη μουσική σας σε κάποιον, αλλά δεν θα μπορούσες να παίξεις ένα κομμάτι, τι θα του έλεγες;\nΘα ρωτούσα πρώτα αν γνωρίζει τους Manilla Road, τότε θα έλεγα ότι οι περισσότεροι θαυμαστές μας μας χαρακτηρίζουν ως τους ευρωπαίους Manilla Road. Ίσως θα έλεγα ότι είμαστε μια πιο Epic Metal έκδοση των Motörhead. Ξέρετε ανα τα χρόνια ο κόσμος μας έδωσε κάθε είδους ετικέτες σχετικά με τη μουσική μας από το Barbaric Metal, το Conan Metal, το Cimmerian Metal, το Manilla Road Metal κ.λ.π. Για εμάς είναι απλώς Epic Heavy Metal. Φυσικά, όταν οι άνθρωποι μας συγκρίνουν με τους Manilla Road, για μένα προσωπικά είναι το μεγαλύτερο κομπλιμέντο, καθώς ποτέ δεν αρνηθήκαμε ότι η κύρια επιρροή και έμπνευσή μας είναι οι Manilla Road, επομένως είμαστε περήφανοι μαθητές.\nΗ Πορτογαλία έχει μια ανερχόμενη heavy σκηνή. Υπήρχε μια εποχή όπου οι περισσότερες μπάντες από εκεί εστίαζαν στον ακραίο ήχο. Τι συνέβη;\nΝαι έχεις δίκιο. Είχαμε αρκετές τάσεις στους πιο ακραίους ήχους όπως το Death και το Black Metal, αλλά ως συνήθως, έρχονται και φεύγουν. Έχω δει όλες αυτές τις τάσεις, την τάση Pantera, την τάση Sepultura κ.λπ. Η Πορτογαλία είναι μια μικρή χώρα και τα τελευταία χρόνια υπάρχει μεγαλύτερη αποδοχή, υποστήριξη και σεβασμός προς άλλα είδη της Heavy Metal, κυρίως στο παραδοσιακό Heavy Metal. Οι οπαδοί σε γενικές γραμμές δεν είναι τόσο κλειστοί ώστε να επικεντρώνονται σε ένα συγκεκριμένο στυλ όπως ήταν στο παρελθόν. Έχω δει μια ενδιαφέρουσα ανάπτυξη νέων ταλαντούχων συγκροτημάτων που παίζουν oldschool Thrash και Heavy Metal που είναι καλό σημάδι, αυτό σημαίνει ότι η σκηνή μας είναι ζωντανή, αν και δεν είναι ακόμα πολύ δημοφιλής στο ευρύ κοινό. Πιστεύω ότι οι Irorsword βοήθησαν να ανοίξουν οι πόρτες σε μια νέα γενιά συγκροτημάτων και να γίνουν πιο γνωστά και σε άλλες χώρες.\nΗ κατάσταση αυτή τη στιγμή είναι αρκετά δυσάρεστη, υποθέτω ότι δεν υπάρχουν σχέδια για περιοδείες. Θα υπάρξουν ζωντανές εμφανίσεις όταν η όλη κατάσταση ηρεμήσει;\nΔεν γνωρίζουμε πραγματικά λόγω της τρέχουσας κατάστασης. Υπάρχει μεγάλη αβεβαιότητα αυτή τη στιγμή και όλα είναι σε αναμονή. Έχουμε κλείσει ζωντανές εμφανίσεις έως τον Ιανουάριο του 2021 και πιστεύω ότι τα περισσότερα από αυτά θα ακυρωθούν ή θα αναβληθούν. Δεν ξέρουμε περισσότερες πληροφορίες αυτή τη στιγμή. Ας περιμένουμε και θα δούμε.\nΠολλοί μουσικοί φαίνεται να υποφέρουν από την κατάσταση και την ακύρωση των περιοδειών. Πώς πιστεύετε ότι θα επηρεάσει τη μουσική βιομηχανία;\nΕάν εξαρτάσαι μόνο από τις πωλήσεις και τις περιοδείες για να επιβιώσεις, τότε φυσικά οι μεγαλύτερες εταιρίες και μπάντες θα επηρεαστούν περισσότερο. Από την άλλη πλευρά, έχω δει μικρότερες εταιρίες και underground συγκροτήματα, να βρίσκουν νέους τρόπους για να προωθήσουν τη μουσική τους ανάλογα με τις συνθήκες. Αργά ή γρήγορα, νομίζω ότι η σκηνή του Heavy Metal θα επανέλθει ισχυρότερη από ποτέ, με πολλές νέες κυκλοφορίες και συναυλίες, το Heavy Metal δεν θα πεθάνει ποτέ. Όσο για τους Irorsword, λόγω της καραντίνας, δεν είμαστε σε θέση να κάνουμε πρόβες, οι συναυλίες έχουν αναβληθεί κ.λπ. αλλά εξακολουθώ να προωθώ την δουλειά μας και να δίνω συνεντεύξεις, ήδη άρχισα να γράφω και νέο υλικό για το επόμενο άλμπουμ. Θα ήταν υπέροχο να κυκλοφορήσουμε ένα νέο άλμπουμ το 2022.\nHeavy metal και βινύλιο. Το βινύλιο έκανε μια εκπληκτική επιστροφή τα τελευταία χρόνια, αλλά οι metal fans φαινόταν πάντα να το προτιμούν. Γιατί νομίζετε ότι συμβαίνει αυτό; Είστε λάτρης του βινυλίου;\nΕίχαμε πάντα τεράστια ζήτηση για βινύλια και το αστείο είναι ότι οι περισσότεροι οπαδοί μας δεν αγοράζουν μόνο το CD, αλλά και το βινύλιο. Σε ορισμένες περιπτώσεις, οι θαυμαστές θα επιλέξουν βινύλιο αντί για CD. Το βινύλιο είναι ένα ελκυστικό έργο τέχνης. Είναι μια εντελώς διαφορετική εμπειρία, ξοδεύουμε χρόνο απολαμβάνοντας το εικαστικό κομμάτι του άλμπουμ, διαβάζοντας τους στίχους κ.λπ. Είναι ένα κομμάτι των αναμνήσεων μας. Υποθέτω ότι γι ‘αυτό το βινύλιο ήταν πάντα δημοφιλής στη σκηνή του Heavy Metal, σε αντίθεση με άλλα μουσικά είδη. Θυμάμαι στα τέλη της δεκαετίας του ’80, ήμουν πολύ αρνητικός όταν οι φίλοι μου άρχισαν να αγοράζουν CD. Μόνο όταν τα βινύλια άρχισαν να γίνονται σπάνια στα δισκοπωλεία, αναγκάστηκα να αγοράσω CD, ακόμα δεν είμαι πολύ πεπεισμένος. Ακόμα θυμάμαι το πρώτο βινύλιο που αγόρασα αλλά περιέργως δεν θυμάμαι το πρώτο μου CD. Είμαι λάτρης του βινυλίου αν και δεν είμαι συλλέκτης.\n25 χρόνια Ironsword. Κοιτάζοντας πίσω υπάρχουν πράγματα που θα κάνατε διαφορετικά; Για παράδειγμα, η χρήση του drum machine.\nΓια να είμαι πραγματικά ειλικρινής, δεν σκέφτομαι πάρα πολύ το παρελθόν και τα πράγματα που θα μπορούσα να είχα κάνει διαφορετικά. Εάν τα πράγματα συνέβησαν έτσι απλά το αποδέχεσαι. Συνειδητοποίησα κατά κάποιον τρόπο ότι είναι άχρηστο να ξοδεύουμε χρόνο σκεπτόμενοι τους λόγους, τον σκοπό και το τι θα γινόταν αν. Νιώθω άνετα με όλη την κατάσταση και πραγματικά δεν μετανιώνω. Για παράδειγμα, η χρήση του drum machine στην πρώτη δοκιμαστική κασέτα το 1995 έγινε από αναγκαιότητα. Τότε, όλοι οι φίλοι μου και οι άνθρωποι που ήξερα είχαν ήδη τις δικές τους μπάντες και δεν ήθελαν να ασχοληθούν με μια ακόμα, λόγω έλλειψης χρόνου ή γιατί απλά δεν ταίριαζαν με το μουσικό μας στυλ, οπότε δεν μπορούσα να περιμένω μήνες ή χρόνια για έναν drummer. Νιώθω πολύ χαρούμενος με την 25χρονη καριέρα μας και τυχερός που έχουμε πιστούς και παθιασμένους θαυμαστές που πάντα υποστήριζαν το συγκρότημα, όλα αυτά τα χρόνια. Οι οπαδοί κράτησαν τη μουσική μας ζωντανή. Η στάση και η μουσική μας βοήθησαν να αποκτήσουμε το σεβασμό και την αναγνώριση του κοινού. Κάποια όνειρα μου έγιναν πραγματικότητα, όπως η συνεργασία στα φωνητικά με τον Mark Shelton, στο τρίτο άλμπουμ μας “Overlords of Chaos” ή το να αναλάβει την παραγωγή του νέου μας άλμπουμ “Servants Of Steel” ο Harris Johns. Για μένα, όλα αυτά είναι ανεκτίμητα και πολύ πιο σημαντικά από το να έχω υπογράψει σε μια μεγαλύτερη δισκογραφική και να βγάζω τα προς το ζην από τη μουσική.\nΠώς φαίνεται το μέλλον των Ironsword;\nΕλπίζω να συνεχίσουμε να κάνουμε μουσική και να παίζουμε σε συναυλίες για πολλά χρόνια.\nΚλασικό heavy metal. Πολλά είδη έχουν δει την άνοδο και την πτώση της δημοτικότητας τους. Ωστόσο, ένα από τα πιο σταθερά είδη είναι το κλασικό metal. Γιατί συμβαίνει αυτό;\nΔεν ήταν πάντα έτσι. Στα τέλη της δεκαετίας του ’80 οι περισσότερες μπάντες έγιναν πολύ εμπορικές και οι οπαδοί έχασαν το ενδιαφέρον τους και άρχισαν να ακολουθούν γρηγορότερες και πιο heavy μπάντες. Τα μέσα ενημέρωσης θεωρούσαν γενικά αυτές τις μπάντες ξεπερασμένες, ακόμη και μέχρι σήμερα, μερικά μέσα δεν το παίρνουν πολύ σοβαρά, το βλέπουν περισσότερο ως αστείο. Ευτυχώς, είναι μόνο μερικές εξαιρέσεις. Ωστόσο, ορισμένες μπάντες κατάφεραν να αντέξουν και να επιβιώσουν τους δύσκολους καιρούς και ο κόσμος ενδιαφέρθηκε να ανακαλύψει παλιά συγκροτήματα, τα οποία πλέον ήταν πιο underground. Πιστεύω ότι η αφοσίωση των θαυμαστών βοήθησε να παραμείνει ζωντανό και να γίνει πιο δημοφιλές με τα χρόνια. Εκτός αυτού, το classic metal, είναι ότι πιο κοντινό στις ρίζες του Heavy Metal! Πολλά είδη φαίνεται να χάνουν τη δημοτικότητά τους με την πάροδο του χρόνου και οι άνθρωποι προσπαθούν πάντα να ανακαλύπτουν νέες τάσεις, είναι ένας κύκλος, αλλά η καλή και παθιασμένη μουσική ξεχωρίζει πάντα στο τέλος.\nΚλείνοντας τη συνέντευξη θέλετε να πείτε κάτι τελευταίο στους φίλους σας εδώ στην Ελλάδα;\nΗ Ελλάδα είναι η δεύτερη πατρίδα μου, ειδικά η Αθήνα. Οι Έλληνες θαυμαστές είναι σίγουρα οι πιο ένθερμοι της μουσικής μας και πάντα υποστήριζαν το συγκρότημα από την αρχή. Θέλω πραγματικά να ευχαριστήσω όλους τους Έλληνες αδελφούς και αδελφές για την αθάνατη υποστήριξή τους και ελπίζω αργά ή γρήγορα να επιστρέψουμε για μια συναυλία, αλλά φυσικά και για σουβλάκι και Μεταξά. Σε ευχαριστώ Μιχάλη για την υπέροχη συνέντευξη και όλη την υποστήριξη. Προς το παρόν, μείνετε στο σπίτι και μείνετε ασφαλείς!\nΣας ευχαριστώ για το χρόνο σας. Και σε πιο προσωπικό επίπεδο, ελπίζω εσείς, η οικογένεια και οι φίλοι σας να μείνετε ασφαλείς από όλη την κατάσταση. Stay heavy! Stay safe!\nTann – Φωνητικά, Κιθάρες\nJoão Monteiro – Τύμπανα\nJorge Martins – Μπάσο\nReturn of the Warrior, 2004\nOverlords of Chaos, 2008\nNone but the Brave, 2015\nServants Of Steel, 2020


Ο Μανταμάδος «νοσεί»\nΟ Μανταμάδος «νοσεί»\nΟι ελλείψεις στον τομέα της υγείας και της περίθαλψης είναι πολλές σε όλες τις περιοχές του νησιού μας. Αυτή τη φορά η φωνή απόγνωσης και διαμαρτυρίας έρχεται από το Μανταμάδο. Ο σύλλογος γυναικών Μανταμάδου απέστειλε επιστολή στον Υπουργό Υγείας και Κοινωνικής Αλληλεγγύης, τον Γενικό Γραμματέα Περιφέρειας Β. Αιγαίου και το Περιφερειακό Συμβούλιο, τον Δήμαρχο Λέσβου και το Δημοτικό Συμβούλιο καθώς και στον Διοικητή του Νοσοκομείου Μυτιλήνης, στην οποία εκθέτει τα προβλήματα\nΣτην επιστολή επισημαίνεται ότι οι παρεχόμενες υπηρεσίες στον τομέα της Υγείας και της Πρόνοιας κάθε μέρα υποβαθμίζονται, γεγονός που ανησυχεί όλους .\nΕιδικότερα τονίζονται τα παρακάτω:\n*. Το Περιφερειακό Ιατρείο (Π.Ι) Μανταμάδου στερείται από το απολύτως αναγκαίο υγειονομικό προσωπικό του αφού λειτουργεί με ένα (1) μόνο γιατρό από δυο που έπρεπε να έχει και χωρίς νοσοκόμα. Επίσης ο υπάρχων γιατρός εξυπηρετεί και τα γύρω χωριά (Κάπη, Πελόπη, Κλειου, Σκαμιά, Λεπέτυμνο) αφού τα αγροτικά ιατρεία της Κάπης Κλειούς - Σκαμιάς κανένα δεν έχει γιατρό, καθώς και με εφημερίες το Κέντρο Υγείας Καλλονής.\n*. Τα υποβαθμισμένα και ανεπαρκή αγροτικά ιατρεία έχουν ως αποτέλεσμα να δυσκολεύει η πρόσβαση των κατοίκων της περιοχής σε βασικές παροχές υγείας, στη συνταγογράφηση και την άμεση αντιμετώπιση εκτάκτων περιστατικών (καρδιακά και εγκεφαλικά επεισόδια, ατυχήματα κ.α).\n*. Η Κυβέρνηση με τις "κατευθυντήριες οδηγίες" μειώνει και αυτές τις ελάχιστες προληπτικές εξετάσεις που δικαιολογούν τα ταμεία π.χ για την πρόληψη καρκίνου του μαστού, το ΤΕΣΤ Παπανικολάου (ΠAΠ) και γενικά τις υπηρεσίες πρόληψης θεραπείας και αποκατάστασης της υγείας».\n«Οι κάτοικοι του χωριού μας που στην πλειοψηφία τους είναι ηλικιωμένοι έχουν αυξημένες ανάγκες για ιατροφαρμακευτική περίθαλψη και κάθε καθυστέρηση ιατρικών εξετάσεων και θεραπειών βάζει την υγεία και την ζωή τους σε κίνδυνο. Δεν έχουμε κανένα περιθώριο για αναμονή και αυταπάτες.\nΔιαμαρτυρόμαστε εντονότατα για την κατάσταση στην Υγεία και για την απαξίωση του Δημόσιου Συστήματος Υγείας που μας οδηγεί να στερούμαστε και τη στοιχειώδη ιατροφαρμακευτική περίθαλψη.\n-Άμεση και πλήρη στελέχωση του αγροτικού ιατρείου Μανταμάδου με το απαραίτητο ιατρικό και νοσηλευτικό προσωπικό καθώς επίσης την πλήρη κάλυψη των αγροτικών ιατρείων της περιοχής με γιατρούς.\n- Να καθιερωθεί εφημερεύον ιατρείο, για όλες τις ημέρες της βδομάδας και το Σαββατοκύριακο να εφημερεύει το Π.Ι Μανταμάδου\n-Να καταργηθούν όλα τα χαράτσια που έχουν επιβληθεί στον τομέα της υγείας.\n- Να ιδρυθεί το Κέντρο Υγείας στον Μανταμάδο, βάσει της απόφαση του Υπουργείου Υγείας (ΦΕΚ 434/11 Μαρτίου 2009 τ. Β ).


Στο «κόκκινο» τα δημόσια νοσοκομεία με αποδεκατισμένο και εξουθενωμένο προσωπικό - Φωνή της Πάρου\nΣε τεντωμένο σχοινί λειτουργούν τα δημόσια νοσοκομεία της χώρας, στα οποία συμπυκνώνονται όλα τα τραγικά αποτελέσματα των εγκληματικών πρωτοκόλλων «ανοσίας» της καπιταλιστικής κερδοφορίας.\nΟι νέες διαγνώσεις αυξήθηκαν κατά 290% σε μια βδομάδα, ενώ τη Δευτέρα αναμένεται το άνοιγμα των σχολείων με «αυτοδιάγνωση, μάσκα κι ανοιχτά παράθυρα», που θα φέρει νέα εκτόξευση. Οι εισαγωγές Covid στα δημόσια νοσοκομεία αυξήθηκαν πάνω από 35% τις τελευταίες μέρες, με τα ιατρεία Covid να δέχονται ρεκόρ προσελεύσεων από την έναρξη της πανδημίας (πάνω από 600 στο «Αττικόν», 400 στον «Ευαγγελισμό», 250 στο «Θριάσιο», 300 στο Κρατικό Νίκαιας). Ήδη νοσοκομεία («Ερυθρός Σταυρός» κ.ά.) πλημμυρίζουν με ράντζα και δεκάδες διασωληνωμένοι παραμένουν εκτός ΜΕΘ.\nΤην ίδια στιγμή, το προσωπικό των νοσοκομείων συνεχίζει να αποδεκατίζεται, λόγω κρουσμάτων COVID. Παρά την απουσία επιδημιολογικής επιτήρησης στα νοσοκομεία, εκτιμάται ότι τουλάχιστον 2.500 υγειονομικοί ήδη νοσούν και είναι εκτός μάχης. Με εντολή της κυβέρνησης επιστρέφουν στη δουλειά στις 5 μέρες, ακόμη κι αν έχουν «ήπια συμπτώματα», χωρίς αρνητικό PCR τεστ. Ετσι, γιατροί, νοσηλευτές, βοηθητικό προσωπικό στη μια βάρδια είναι στο προσκεφάλι των ασθενών Covid και στην επόμενη «με ήπια συμπτώματα Covid» φροντίζουν καρκινοπαθείς, βαρέως πάσχοντες κ.ά. Την ίδια στιγμή, 6.000 ανεμβολίαστοι είναι σε αναστολή ως «επικίνδυνοι για τη διασπορά». Οι εργαζόμενοι που μένουν πίσω κάνουν απανωτές βάρδιες χωρίς ρεπό, σχεδόν όλα τα τμήματα λειτουργούν με το ελάχιστο προσωπικό, με όρους «προσωπικού ασφαλείας».\nΜε κριτήριο την «προστασία της οικονομίας», η κυβέρνηση αρνείται να κάνει μαζικές προσλήψεις μόνιμου προσωπικού, να ανοίξει τα κλειστά νοσοκομεία. Στο ίδιο πλαίσιο την Παρασκευή ανακοίνωσε έναν ακόμα γύρο μετατροπής του δημόσιου συστήματος Υγείας σε μιας νόσου, ξεκινώντας με το Σισμανόγλειο, το οποίο «θα γίνει μόνο για Covid περιστατικά», με τον υπουργό Υγείας, Θ. Πλεύρη, να μιλάει για «πρόσθεση 700 - 800 κλινών Covid στο Λεκανοπέδιο». Στο ΨΝΑ Δρομοκαΐτειο τέσσερα νοσηλευτικά τμήματα τέθηκαν εκτός εφημερίας λόγω μετατροπής τους σε κλινικές COVID, ποσοστό που αγγίζει το 50% των τμημάτων που συμμετέχουν στην εφημερία του νοσοκομείου. Στο Τζάνειο, ένα ένα τα τμήματα μετατρέπονται σε μια νύχτα σε Covid, τις τελευταίες μέρες μετατράπηκε η Ουρολογική κλινική, η οποία βρίσκεται σε απόσταση αναπνοής από 2 Χειρουργικές κλινικές. Στο «Θριάσιο» σχεδιάζεται η μετατροπή και της Α' Παθολογικής κλινικής (οι γιατροί της έφτασαν να έχουν την ευθύνη για 81 (!) ασθενείς COVID και μη, διασκορπισμένους σε 3 διαφορετικούς ορόφους του νοσοκομείου), στερώντας κρεβάτια από ασθενείς άλλων παθήσεων. Παράλληλα, μεγάλη ανησυχία και ερωτηματικά προκαλεί η καταγγελία του Ιατρικού Προσωπικού της Παιδιατρικής Κλινικής του Νοσοκομείου Παίδων Πεντέλης που ήρθε στο φως της δημοσιότητας. Σύμφωνα με αυτήν, η κυβέρνηση αποφάσισε την αναστολή λειτουργίας της Παιδιατρικής Κλινικής και άρα υποβάθμισης της συνολικής λειτουργίας του νοσοκομείου και τη μετατροπή του σε εμβολιαστικό κέντρο, εν μέσω πανδημίας και κατακόρυφης αύξησης των κρουσμάτων, κυρίως σε παιδιά.\n«Συνεργασία» με τον ιδιωτικό τομέα για εισαγωγή ασθενών που είναι «σχεδόν καλά»\nΑντί της επίταξης του ιδιωτικού τομέα Υγείας (κλινικές, διαγνωστικά κέντρα κ.ά.), η κυβέρνηση παρουσιάζει τη μίσθωση του 10 - 15% των ιδιωτικών κλινών (συνολικά 300 απλές κλίνες) από τον ιδιωτικό τομέα, πάντα με το αζημίωτο. Οι όροι της επαίσχυντης συμφωνίας προκαλούν οργή, αφού κλινικάρχες θα παίρνουν ασθενείς Covid που είναι με το εξιτήριο στο χέρι και θα αποζημιώνονται διπλά από τον ΕΟΠΥΥ!\nΣυγκεκριμένα, το υπουργείο Υγείας με εξαιρετικά επείγον έγγραφο (7/1/2022) προς τους διοικητές της 1ης και 2ης ΥΠΕ και του ΣΕΚ ενημερώνει για τα κριτήρια νοσηλείας ασθενών Covid προς τις συμβεβλημένες ιδιωτικές κλινικές.\nΣτα κριτήρια εισαγωγής αναφέρεται ότι «μπορούν να διακομιστούν νοσηλευόμενοι ασθενείς (...) χωρίς την παρουσία σημείων ή συμπτωμάτων πολύ σοβαρής νόσου, που μπορεί να οδηγήσουν άμεσα σε ανάγκη για μηχανική υποστήριξη αναπνοής. Εξαιρούνται επίσης ασθενείς που χρήζουν άμεσης αντιμετώπισης από άλλη ειδικότητα, όπως χειρουργικοί ασθενείς, ασθενείς με οξύ έμφραγμα μυοκαρδίου, έγκυοι, ασθενείς σε τεχνητό νεφρό κλπ.», ενώ όλοι οι ασθενείς θα πρέπει να έχουν κάνει σε άλλη δομή PCR τεστ.\nΕπίσης, την Παρασκευή δημοσιεύτηκε σε ΦΕΚ η απόφαση για «επίταξη ιδιωτών γιατρών» (Πνευμονολογίας, Παθολογίας, Αναισθησιολογίας και Γενικής Ιατρικής) που θα ενταχθούν στα νοσοκομεία. Μια διαδικασία που θα ξεκινήσει από τις 12 Γενάρη και αναμένεται να ορθώσει νέα εμπόδια στην περίθαλψη ασθενών σε πρωτοβάθμιο επίπεδο αφού αφαιρούνται δυνάμεις από τις συνοικίες, την ίδια στιγμή που η ΠΦΥ παραμένει σμπαραλιασμένη.


Olympus Mt - Blog για την ορειβασία στην Ελλάδα: Βρέθηκε ο νεαρός που αγνοούνταν στον Όλυμπο\nΕντοπίστηκε σήμερα, Κυριακή 24/11 στις 10 το πρωί ο 18χρονος κτηνοτρόφος που αγνοούνταν από χθες το απόγευμα στον Όλυμπο και, σύμφωνα με... πληροφορίες, είναι καλά στην υγεία του. Ο 18χρονος εντοπίστηκε στην περιοχή Μπάρα από άντρες της ΕΜΑΚ.\nΟ νεαρός άντρας επικοινωνούσε μέσω του... κινητού του τηλεφώνου μέχρι χθες στις 5 το απόγευμα, από εκείνη την ώρα και μετά, όμως, τα ίχνη του χάθηκαν. Σύμφωνα με πληροφορίες, θα διανυκτέρευε στο καταφύγιο ανάγκης του Αγ. Αντωνίου, όπου κι έγιναν έρευνες, χωρίς όμως αποτέλεσμα.\nΟι καιρικές συνθήκες που επικρατούσαν στην περιοχή από χθες το απόγευμα και καθ’ όλη τη διάρκεια της νύχτας ήταν εξαιρετικά δυσμενείς, καθώς χιόνιζε σε όλη την περιοχή του Ολύμπου.\nΣτις έρευνες συμμετείχαν άνδρες της ΕΜΑΚ και του στρατού, εθελοντές και 15 μέλη της Ελληνικής Ομάδας Διάσωσης από τη Λάρισα και τη Θεσσαλονίκη.\nΑναρτήθηκε από GiannisT στις 11:08:00 μ.μ.


Συγκλονίζει η Βίκυ Χατζηβασιλείου: «Σαν σήμερα ήταν που έφυγες…» | Gossip-tv.gr\nH Βίκυ Χατζηβασιλείου συγκινεί μέσα από τον προσωπικό της λογαριασμό στο Instagram. Η παρουσιάστρια δεν ξεχνά τη μέρα που “έφυγε” από τη ζωή ένα από τα πιο αγαπημένα της πρόσωπα, ο πατέρας της.\n«Σαν σήμερα ήταν που έφυγες. Μάλλον που… πέρασες. Εκεί στο αλλού. Εκεί στο αλλιώς. Κι αλλιώς δεν μπορώ να κάνω παρά να εύχομαι ή μάλλον να ελπίζω, ότι εκεί είναι καλύτερα. Δεν λέω ότι δεν μου λείπει το ευθύ βλέμμα σου στη ζωή, η αστραπή του μυαλού σου στο πρόβλημα, η αντρίκια περπατησιά σου στην ευθύνη, η σεμνότητα, η πραότητα, η σοφία. Όλα αυτά που δεν βρήκα ποτέ αλλού, αλλά ευτυχής που ξέρω ότι υπάρχουν, αφού τα είχες εσύ.\nΔεν θα πω γι αυτά που μου λείπουν, αλλά ούτε γι αυτά που έμειναν, γι αυτά που άφησες μέσα μου, γύρω μου, παντού… Και είναι πολλά. Και θα είναι πάντα. Θα πω μόνο ότι δεν θα ήμουν αυτό που είμαι αν δεν ήσουν αυτό που ήσουν. Ήταν τιμή μου που υπήρξα κόρη σου. Σ’ ευχαριστώ», έγραψε χαρακτηριστικά.


«Φτάνει πια» | Χανιώτικα Νέα\n2 Ιουλίου, 2019 9:53 πμ\nΔεν θ’ αφήσω τη ζωή μου να σκορπίσεις\nμε χίλια λάθη κι αποφάσεις τραγικά.\nΔε θ’ αφήσω άλλο πια να αγνοήσεις\nτόσες λαχτάρες που ‘χω μέσα στην καρδιά.\nΔεν επιτρέπω άλλο πια να περιμένω.\nΔεν θα επιτρέψω φιλικούς συμβιβασμούς.\nΟ,τι μου ανήκει, το θέλω κι επιμένω.\nΑρνούμαι να ‘χω του Ιούδα ασπασμούς.\nΜην περιμένεις άλλο πια πως θα αντέχω\nνα σε κοιτώ παθητικά που αδικείς.\nΜην περιμένεις άλλο πια πως θα απέχω\nσε ό,τι για με, χωρίς εμένα διοικείς.\nΝαι· τελειώνει πια ο χρόνος που προσμένω.\nΟ,τι μου ανήκει, θέλω τώρα στη ζωή.\nΠροτού το μάτι μου γυρίσει θολωμένο\nπροτού τα όρια θα φτάσω ανοχής.\nΘέλω καθάριο αγέρα ν’ αναπνέω.\nΔίχως σύννεφα και όρια σκοτεινά.\nΘέλω ανέγγιχτα όνειρα σου λέω\nαπ’ τον ήλιο και τ’ αστέρια φωτεινά.


The Brander Lodge Hotel and Bistro - Skyscanner Hotels\nBridge Of Awe, PA35 1HT, Ηνωμένο Βασίλειο\nΕξαιρετικόΜε βάση 303 κριτικές\nΚαταπληκτικό μενού. Ευρύχωρα δωμάτια. Φιλική εξυπηρέτηση. Άνετα κρεβάτια.\nΑυτό το κατάλυμα (Brander Lodge Hotel, Taynuilt) βρίσκεται δίπλα στη θάλασσα, 15 λεπτά με το αμάξι από: Λίμνη Loch Linnhe και Bonawe Iron Furnace. Στις σημαντικές παροχές περιλαμβάνονται εγκαταστάσεις πλυντηρίων, μια βιβλιοθήκη και καφές/τσάι στους κοινόχρηστους χώρους. Αυτό το ξενοδοχείο διαθέτει 2 αίθουσες κατάλληλες για εκδηλώσεις. Στους χώρους μας θα βρείτε δωρεάν στάθμευση χωρίς παρκαδόρο.\nΚαλά κατανεμημένο δωμάτιο. Φιλόξενη ατμόσφαιρα. Μοντέρνες εγκαταστάσεις.\nΕξαιρετικό γεύμα. Χαριτωμένο φαγητό. Καλό δείπνο.\nΕυρύχωρο δωμάτιο. Μεγάλη τηλεόραση. Εκπληκτικές θέες.\nΕυρύχωρο δωμάτιο. Μεγάλη τηλεόραση. Άνετο κρεβάτι.\nΚήπος, Πλυντήριο ρούχων, Μη καπνίζοντες, Wi-Fi, Εγκαταστάσεις γαμήλιων δεξιώσεων, Υποδοχή, Τηλεόραση


Αναρτήθηκε από synephilidikos στις 1:02 μ.μ. Δεν υπάρχουν σχόλια:\nΕπαναλαμβανόμενοι διάλογοι, ατάκες που σπάνε κόκκαλα, υποδόριο χιούμορ και απέραντη ψυχραιμία, ακόμα κι όταν τα ζόμπι πεινασμένα για ανθρώπινα εντόσθια, καφέ και … τεχνολογικά γκάτζετ, εφορμούν στους κατοίκους της επαρχιακής κωμόπολης Centerville, που βρίσκεται κάπου στο βάθος κάποιας … εν τω βάθει μεσανατολικής πολιτείας.\nΤα ρολόγια σταματούν, ο ήλιος κολλάει, η κάμερα πιάνει το αρρωστημένο του φως. Τα ζώα γίνονται επιθετικά ή εξαφανίζονται. Ο βοηθός του διοικητή του αστυνομικού τμήματος (Adam Driver) -γνώστης, έως ενός σημείου, του σεναρίου της ταινίας (όπως εξομολογείται αργότερα- on camera- όταν τα πράγματα σκουραίνουν) - διαπιστώνει επανειλημμένα, ότι αυτή η ιστορία δεν θα έχει καλό τέλος.\nΟι τάφοι ανοίγουν, οι νεκροί σαν σπαστικά αυτόματα κατακλύζουν τους δρόμους, τις πλατείες, την ύπαιθρο. Τρίζουν τα θεμέλια της …τάξης και της ηθικής. Η …συντεταγμένη πολιτεία και οι εκπρόσωποί της, από τα φασιστοειδή του τύπου “make America white again” μέχρι τον φιλοσοφημένο, αλλά παραδομένο στην χαυνωτική παραλυτική αδράνεια σερίφη της (Bill Murray), χάνουν τον έλεγχο.\nΟ ερημίτης Bob (Tom Waits) μια φιγούρα γραφική-σύμφωνα με τα κοινωνικά αποδεκτά πρότυπα – έξω από το σύστημα, αποστασιοποιημένα, παρακολουθεί με τα κιάλια και καταγράφει το φαινόμενο. Τι είναι τελικά αυτή η επίθεση των δυνάμεων του σκότους; Ποιους αφορά και ποιοι κινδυνεύουν; Μια κοινωνία αναπτυγμένη, οικονομικά εύρωστη, μια κοινωνία των ίσων(;) ευκαιριών, που αυτοπροβάλλεται ναρκισσιστικά, ως το υποκείμενο της Τέταρτης Βιομηχανικής Επανάστασης, να πέφτει θύμα παιδαριωδών θεωριών μεταφυσικής δεισιδαιμονίας; Και από πού να περιμένει την σωτηρία; Μήπως η ιδιοκτήτρια του τοπικού γραφείου τελετών η μαγική Tilda Swinton έχει την λύση; Θα μας σώσουν τελικά οι εξωγήινοι με τους ιπτάμενους δίσκους; Οι ψεκασμένοι αντεπιτίθενται!\nΈνα σύγχρονο, σαρκαστικό και πολύ… rock πολιτικό σχόλιο σε συσκευασία ταινίας τρόμου από τον πάντα ώριμο Jim Jarmusch.\nΑναρτήθηκε από synephilidikos στις 4:53 μ.μ. Δεν υπάρχουν σχόλια:


Συνέντευξη Μασάδο στο Contra.gr: 'To 0-3 η χειρότερη εμπειρία, με έδιωξε ο Μίτσελ' | Contra.gr\nΣυνέντευξη Μασάδο στο Contra.gr: "To 0-3 η χειρότερη εμπειρία, με έδιωξε ο Μίτσελ"\nΟ Πάουλο Μασάδο μίλησε στο Contra.gr και τον απεσταλμένο στο Ζάγκρεμπ, Νίκο Γιαννόπουλο, για τον Ολυμπιακό, όσα έζησε, τις αναμετρήσεις με τη Ντιναμό στο Champions League, τον Μίτσελ και τη χειρότερη εμπειρία του.\nΔύο χρόνια στην Ελλάδα γεμάτα τίτλους. Έφυγε πικραμένος, αλλά τον Ολυμπιακό θα τον έχει στην καρδιά του. Σύντομα και σε τατουάζ. Ο Πάουλο Μασάδο βρίσκεται πλέον στη Ντιναμό Ζάγκρεμπ, μετρά αντίστροφα για τα παιχνίδια με τους Πειραιώτες στο Champions League και μιλώντας στο Contra.gr αναπολεί όσα έζησε στην Ελλάδα. Τα καλά και τα κακά. Τους τίτλους και τον Μίτσελ. Τους φίλους και το... σουβλάκι.\n"Δεν αποφάσισα εγώ να φύγω"\n- Τι πιστεύεις για τα δύο ματς με τον Ολυμπιακό που έρχονται;\n"Ξέρω και πίστεψέ με το γνωρίζω πολύ καλά, ότι ο Ολυμπιακός διαθέτει πολύ καλή ομάδα. Πιστεύω ότι οι δύο ομάδες, η Δινάμο και ο Ολυμπιακός, θα παλέψουν αρχικά για την τρίτη θέση που οδηγεί στο Europa League. Aρα τα δύο ματς εναντίον της πρώην ομάδας μου είναι πολύ σημαντικά".\n- Αρα ο μίνιμουμ στόχος είναι η τρίτη θέση...\n"Κοίτα, θέλουμε φυσικά να προκριθούμε, αυτός είναι ο μεγάλος στόχος. Να είμαστε στο Τσάμπιονς Λιγκ και μετά το χειμώνα. Αλλωστε για το στόχο αυτής της διοργάνωσης δουλεύαμε όλη την προηγούμενη σεζόν. Ολα είναι δυνατά. Η Μπάγερν και η Αρσεναλ βέβαια είναι εξαιρετικές ομάδες αλλά στο ποδόσφαιρο όλα είναι δυνατά. Θυμάστε τι έλεγαν για τον Ολυμπιακό στον όμιλο με Μπενφίκα, Αντερλεχτ και Παρί. Οτι δεν μπορούσαμε να περάσουμε. Και όμως τα καταφέραμε".\n- Πιστεύεις στο 11 εναντίον 11...\n"Ναι αλλά καμία φορά είναι 14 εναντίον 11 και είναι δύσκολα (γέλια). Και στο Τσάμπιονς Λιγκ είναι 16 εναντίον 11 με τους πέντε διαιτητές"!\n- Αλήθεια, γιατί έφυγες από τον Ολυμπιακό;\n"Την τελευταία σεζόν μου στον Ολυμπιακό ήμουν τραυματίας και η αλήθεια είναι ότι δεν έπαιξα πολύ καλά. Ενιωσα πάντως ότι ο Μίτσελ δεν με ήθελε στην ομάδα. Εγώ ήθελα να παίξω ποδόσφαιρο και έτσι έφυγα από την ομάδα αν και είχα συμβόλαιο".\n- Αρα δεν ήταν και δική σου απόφαση...\n"Ηταν καθαρά απόφαση του προπονητή και όχι δική μου. Στον Ολυμπιακό ένιωθα εκείνο το διάστημα περιττός έτσι και αλλιώς. Οπότε τράβηξα το δρόμο μου".\n- Στο Ζάγκρεμπ σου αρέσει;\n"Είμαι πολύ ικανοποιημένος. Μου αρέσει η χώρα, ο κόσμος, η ομάδα. Οι οπαδοί μας υποστηρίζουν με θέρμη, αυτό που δίνει μεγάλη χαρά. Ολα καλά πάνε εδώ".\n"To 0-3 η χειρότερη εμπειρία"\n- Από τον Ολυμπιακό τι κρατάς;\n"Παίζαμε για τον τίτλο και τον κατακτήσαμε δύο φορές. Στον Ολυμπιακό πήρα δύο πρωταθλήματα και ένα Κύπελλο. Ηταν κάτι εκπληκτικό για μένα να παίξω σ' αυτό το κλαμπ".\n- Τα ντέρμπι με τον Παναθηναϊκό τα θυμάσαι;\n"Φυσικά. Αλλά αυτό που θυμάμαι περισσότερο είναι αυτό που χάσαμε στο Καραϊσκάκη 3-0. Ο κόσμος έβαλε φωτιά στο γήπεδο και ουσιαστικά το ματς δεν τελείωσε. (σσ απευθύνεται στον υπεύθυνο Τύπου της Δινάμο που ήταν παρών και λέει “δεν μπορείς να το φανταστείς”). Αυτή ήταν η χειρότερη εμπειρία".\n- Τι πρέπει να κάνετε εσείς στο Καραϊσκάκη για να νικήσετε;\n"Ξέρω καλά ότι τα πρώτα 20 λεπτά στο Καραϊσκάκη είναι πολύ κρίσιμα. Πρέπει να προσέξουμε πάρα πολύ".\n- Ποιοι είναι οι καλύτεροι φίλοι σου στον Ολυμπιακό;\n"Ο Σαλίνο και ο Μανιάτης. Με τον Μανιάτη μοιάζουμε κιόλας, έχουμε το ίδιο πρόσωπο, το μούσι όλα αυτά. Κουρεύτηκαν σαν και αυτόν. Μιλούσαμε συνεχώς όσο ήμουν στην Αθήνα, αν και παίζαμε στην ίδια θέση. Βγήκα πολλές φορές μαζί του για φαγητό".\nΟ μ@@@@@ς και το σουβλάκι\n- Φαντάζομαι ότι η πρώτη λέξη που έμαθες στην Ελλάδα ήταν η γνωστή...\n"Η πρώτη λέξη που έμαθα....χαχαχα...ναι. “Ελα ρε μ@λ@κα” (σσ στα ελληνικά)".\n- Θυμόμαστε ένα περίεργο πανηγυρισμό που κάνατε με τον Μανιάτη, σας να σβήνατε ένα τσιγάρο...\n"Ηταν ένα αστείο δικό μας. Το κάναμε λίγο στα αποδυτήρια με τα χέρια μας να αγγίζονται πολύ γρήγορα, σαν να ανάβουν μικρή φωτιά. Του άρεσε και μου είπε ότι πρέπει να το κάνουμε μετά από ένα γκολ στο γήπεδο. Και το κάναμε".\nΟ Μασάντο με τον συντάκτη του Contra.gr, Νίκο Γιαννόπουλο\n- Θα ήθελες να επιστρέψεις στον Ολυμπιακό;\n"Δεν το σκέφτομαι τόσο. Εδώ η ομάδα είναι φανταστική αλλά κανείς δεν ξέρει τι επιφυλάσσει το μέλλον. Θα το ήθελα. Γιατί να μην τελειώσω στον Ολυμπιακό, πέρασε δύο υπέροχα χρόνια".\n- Τατού για τον Ολυμπιακό δεν έχεις;\n"Οχι δεν έχω αλλά να ξέρετε ότι το ετοιμάζω!"\n- Τι είναι αυτό που νοσταλγείς από την Ελλάδα;\n"Toν κόσμο, τους οπαδούς. Και επίσης τις ελληνικές σαλάτες και το σουβλάκι (σσ και πάλι προς τον υπεύθυνο Τύπου της Δινάμο: “Πρέπει να το δοκιμάσεις όταν πάμε στην Αθήνα”)".\n- Πριν από ένα μήνα αντέδρασες άσχημα στο ματς με τη Μόλντε εναντίον του κόσμου. Τι έγινε;\n"Ηταν μία κακή στιγμή. Τώρα τα πράγματα εξομαλύνθηκαν. Το ξέχασαν, το ξέχασα. Νιώθω πολύ άνετα και πάλι".\n- Θα μας πεις δύο λόγια για τον Μάρκο Σίλβα;\n"Ξέρω ότι τον περίμεναν μέχρι τέλους για να τον υπογράψουν εφέτος. Πολύ καλός προπονητής, έκανε καλή δουλειά στην Εστορίλ και στην Σπόρτινγκ. Στην Ελλάδα σαφώς και μπορεί να πάρει το πρωτάθλημα".\n- Πολλοί λένε ότι ο νέος Μουρίνιο...\n"Ναι, το λένε. Είναι η αλήθεια. Καταλαβαίνει πολύ καλά το παιχνίδι. Μιλάει συνεχώς με τους παίκτες, δίνει αυτοπεποίθηση".\n- Θέλω μία ειλικρινή απάντηση: Μάξιμιρ ή Καραϊσκάκη;\n"Καραϊσκάκη, είναι φυσικό για μένα!"\nΤα καλύτερα του Contra.gr:\nΦάκελος Ολυμπιακός: Από θέση ισχύος\nZastro: Παράγοντες, το πραγματικό πρωτάθλημα\nΟι 11 πιο ακριβοπληρωμένοι παίκτες της Super League\nΤο μεταγραφικό πλάνο των 18 ομάδων της Ευρωλίγκας\nΠοιος χτύπησε τον Ερντογάν στη Λιβύη- τα ελληνικά συμφέροντα\n«Ψηφιακοί Νομάδες»: Ποιοι είναι και γιατί δεν προτιμούν την Ελλάδα\n"Εγώ, ο Μορικόνε, πέθανα" - Το συγκλονιστικό αποχαιρετιστήριο γράμμα\nΣύζυγος Γκαρσία: "Πόσα χρόνια χρειάζεσαι να γίνεις χασάπης;"\nΑνάλυση: Ποιος χτύπησε τον Ερντογάν στη Λιβύη- τα ελληνικά συμφέροντα\nΒουβωνική πανώλη: Τι είναι και πώς θεραπεύεται - Ξυπνά ο εφιάλτης;\nΟι 20 ατάκες που όλοι μισούμε να ακούμε στη δουλειά\n7 ενυδατικές προσώπου για να ξεδιψάσεις την επιδερμίδα σου


IPhone 8: Πανικός στην Apple για την έγκαιρη παρουσίαση του! | Techingreek.com\niPhone 8: Πανικός στην Apple για την έγκαιρη παρουσίαση του!\nΧωρίς καμία αμφιβολία, φέτος είναι η χρονιά με τις περισσότερες διαρροές και φήμες για το επετειακό iPhone 8: από λογικές διαπιστώσεις μέχρι απίστευτες θεωρίες, τα είχαμε όλα. Όλα αυτά, ακριβώς επειδή η Apple θέλει μετά από χρόνια να αλλάξει άρδην τον σχεδιασμό του iPhone και επιπλέον, να το φέρει με ένα σωρό νέες τεχνολογίες.\nΌλος αυτός ο σχεδιασμός ωστόσο, έφερε στην Apple «κρίσεις πανικού» για να τελειοποιήσει το software που θα φορά το επετειακό iPhone, όπως χαρακτηριστικά αναφέρει πηγή που γνωρίζει καλά τα της εταιρίας. Αρχικά, υφίσταται πρόβλημα με την ασύρματη φόρτιση, η οποία θα είναι στα πρότυπα Android συσκευών. Όμως σύμφωνα με τις πληροφορίες, η εταιρία αντιμετωπίζει προβλήματα software (και όχι hardware) στο εν λόγω θέμα και αν δεν προλάβει να τα λύσει, θα «δώσει» τις δυνατότητες ασύρματης φόρτισης αρκετά μετά από την παρουσίαση του νέου μοντέλου.\nΕπίσης προβλήματα hardware αυτή την φορά, υφίστανται και με την 3D αναγνώριση προσώπου ως μέτρο ασφαλείας, το οποίο προορίζουν να αντικαταστήσει τον αισθητήρα δακτυλικού αποτυπώματος. Σύμφωνα με πληροφορίες από την ίδια πηγή, η εταιρία είναι αισιόδοξη ότι θα έχει έτοιμη την τεχνολογία μέχρι την παρουσίαση, ενώ δύσκολα θα δούμε αισθητήρα δακτυλικού αποτυπώματος κάτω από την οθόνη, όπως ήθελαν οι πρώτες φήμες.\nΤέλος, υπάρχει πρόβλημα και με την νέα OLED οθόνη που προορίζεται αποκλειστικά για το επετειακό iPhone 8 και η οποία θα εφαρμόζει σε όλον τον μπροστινό, bezeless σχεδιασμό. H Samsung που προμηθεύει την εν λόγω οθόνη, αντιμετωπίζει προβλήματα παραγωγής και χρειάζεται να αυξήσει τους αριθμούς για να υπάρχει ικανός αριθμός συσκευών στην έναρξη των πωλήσεων. Το επετειακό iPhone (φημολογείται ότι θα υπάρχει και iPhone 7s & 7s Plus) συναντά σωρεία προβλημάτων, αλλά η εταιρία θα λύσει τα περισσότερα από αυτά, αν και ο χρόνος που μένει είναι πια ελάχιστος. Μην ξεχνάτε βέβαια ότι το iPhone 8 θα είναι το ακριβότερο της εταιρίας, με τιμή έναρξης πάνω από 1000 ευρώ, οπότε οι αρχικές του πωλήσεις λογικά δεν θα απαιτούν πολλά κομμάτια (μιλάμε για iPhone όμως, οπότε μην παίρνετε και όρκο – plankton69).\niPhone 8: Πανικός στην Apple για την έγκαιρη παρουσίαση του! – Iptv Greece | Internet Protocol television\n[…] ολόκληρο το άρθρο εδώ –> iPhone 8: Πανικός στην Apple για την έγκαιρη παρουσίαση του! και δες περισσότερα παρόμοια άρθρα εδώ — > […]